Digibeauty.info - Τα πάντα για τη Γυναίκα - Healthier World\nURL Ιστότοπου: http://www.healthierworld.gr/\nΣυντάκτης: Dr.Αναστασία Μοσχοβάκη (Ιατρός Ειδική Παθολόγος)\nΩς αλλοιώσεις υψηλής επικινδυνότητας χαρακτηρίζονται οι αλλοιώσεις που προδιαθέτουν ή σχετίζονται με αυξημένη πιθανότητα ανάπτυξης καρκίνου του μαστού. Οι αλλοιώσεις που περιγράφονται στην βιβλιογραφία είναι:\ni.Άτυπη υπερπλασία των πόρων (ADH).\nΗ οντότητα αυτή σχετίζεται με 2 φορές μεγαλύτερο κίνδυνο ανάπτυξης καρκίνου μαστού. Ο κίνδυνος αυτός διπλασιάζεται όταν η αλλοίωση ανευρίσκεται σε γυναίκες με θετικό κληρονομικό ιστορικό καρκίνου μαστού.\nii. Άτυπη λοβιακή υπερπλασία (ALH)\niii. Λοβιακό καρκίνωμα in situ ( LCIS )\nΟι δύο αυτές οντότητες καλούνται προκαρκινωματώδεις αλλοιώσεις. Και οι δύο αναδύονται εντός της τελικής πορολοβιακής μονάδας και ο διαχωρισμός τους βασίζεται στην ποσοστιαία διάταση αυτής από το νεοπλασματκά κύτταρα. Αναλυτικότερα, στην άτυπη λοβιακή υπερπλασία η διάταση των αδενικών λοβιδίων από τα νεοπλασματικά κύτταρα δεν ξεπερνά το 50% ενώ στο λοβιακό καρκίνωμα in situ η διάταση είναι μεγαλύτερη.\nΣτη μαστογραφία τα ευρήματα δεν είναι ειδικά και συνήθως ανιχνεύονται τυχαία σε αποτέλεσμα μικροσκοπικής εξέτασης εξαιρεθείσας καλοήθους ή κακοήθους αλλοίωσης. Ορισμένοι ερευνητές υποστηρίζουν ότι το λοβιακό in situ καρκίνωμα εάν παραμένει στο μαστό σταδιακά θα εξελιχθεί σε διηθητικό καρκίνωμα. Οι γυναίκες με λοβιακό καρκίνωμα in situ έχουν πιθανότητας ανάπτυξης διηθητικού πορογενούς ή λοβιακού καρκίνου μαστού σε ποσοστό που ανέρχονται το 15% στον μαστό που ανιχνεύτηκε και ποσοστό 15% ανάπτυξης καρκίνου στον αντίθετο μαστό μέσα στα επόμενα 30 χρόνια. Τονίζεται, ότι οι γυναίκες με τέτοιου τύπου ιστολογικά διαγνωσμένες αλλοιώσεις είναι απαραίτητο να συμβουλεύονται τον ιατρό τους και να ακολουθούν στενά το χρονοδιάγραμμα παρακολούθησης που θα τους προταθεί.\niv. Φυλλοειδής όγκος\nΈως πριν λίγα χρόνια ο φυλλοειδής όγκος καλείτο κυστεοσάρκωμα. Ο φυλλοειδής όγκος είναι εξαιρετικά σπάνιος όγκος του μαστού. Αποτελεί το 0.3%-1.0% και συνήθως απαντάται σε γυναίκες ηλικίας 40-50 ετών. Χαρακτηριστική εκδήλωση του όγκου αυτού είναι ο γρήγορος ρυθμός ανάπτυξής του. Σε ποσοστό που κυμαίνεται από 20%-50% ο φυλλοειδής όγκος συνυπάρχει με στοιχεία σαρκώματος. Τόσο ο καλοήθης όσο και ο κακοήθης φυλλοειδής όγκος εγκυμονούν κίνδυνο τοπικής υποτροπής. Προϋπόθεση για να αποφευχθεί το ενδεχόμενο αυτό είναι η χειρουργική εκτομή του όγκου επί υγιών ορίων - που σύμφωνα με τη βιβλιογραφία έχει οριστεί η αφαίρεση του όγκου και 1εκ. υγιούς ιστού πέριξ αυτού.\nΣτη μαστογραφία ο φυλλοειδής όγκος απεικονίζεται ως μάζα υψηλής πυκνότητας, με σαφή όρια και καλοήθεις χαρακτήρες. Στο υπερηχογράφημα αναδεικνύεται ως συμπαγής όγκος εντός του οποίου ανευρίσκονται ενδοκυστικά μορφώματα με οπίσθια ακουστική ενίσχυση. Τα απεικονιστικά χαρακτηριστικά για το διαχωρισμό του καλοήθους από τον κακοήθη φυλλοειδή όγκο δεν είναι ειδικά. Εάν ο όγκος είναι μεγαλύτερος από 3 εκ. υπάρχουν μεγαλύτερες πιθανότητες να είναι κακοήθης φυλλοειδής όγκος.\nRowell MD, Perry RR, Hsju JG, et al. Phyllodes tumors. Am J Surg 1993;165:376–379.\nRosen PP, Oberman HA. Fibroepithelial neoplasms. In: Rosai J, Sobin LH, eds. Atlas of tumor pathology: tumors of the mammary gland. Washington, DC: Armed Forces Institute of Pathology, 1993; 107–114.\nMangi AA, Smith BL, Gadd MA, et al. Surgical management of phyllodes tumors. Arch Surg 1999;134:487–492.\nΠρόκειται για καλοήθη εξεργασία αγνώστου αιτιολογίας η οποία περιέχει ινοελαστικό ιστό στο κέντρο και ουλώδη συνδετικό ιστό στην περιφέρεια. Η σημαντικότητα της αλλοίωσης αυτής έγκειται στο ότι συνοδεύεται στο 10%-30% των περιπτώσεων από άτυπη επιθηλιακή υπερπλασία, προδιηθητικό καρκίνο (in situ) ή σωληνώδες καρκίνωμα. Στην μαστογραφία η ακτινωτή ουλή εμφανίζεται ως αστεροειδής σκίαση με διαυγαστικό κέντρο και λεπτές γραμμοειδείς προσεκβολές. Η διαφορική διάγνωση από έναν καρκίνο δεν είναι δυνατόν να γίνει από τα ακτινολογικά ευρήματα και η χειρουργική αφαίρεση της βλάβης κρίνεται απαραίτητη σε κάθε περίπτωση.\nRickert και συν. 1981\nvi.Θηλώματα – Πολλαπλή Θηλωμάτωση\nΤα θηλώματα οφείλονται σε υπερπλασία των επιθηλιακών και των μυοεπιθηλιακών κυττάρων των πόρων. Στο 80% των περιπτώσεων τα θηλώματα αναπτύσσονται κεντρικά εντός κύριου γαλακτοφόρου πόρου όπισθεν της θηλής και στο 20% στο περιφερικό τμήμα του μαστού όπου αναδύονται εντός της τελικής πορολοβιακής μονάδας και είναι πολλαπλά. Συνήθως, τα κεντρικά θηλώματα κλινικώς εκδηλώνονται με αυτόματη έκκριση από τη θηλή. Στη μαστογραφία το θηλώματα λόγω των μικρών διαστάσεων τους δεν απεικονίζονται ενώ όταν είναι ορατά εμφανίζονται ως οζώδεις σκιάσεις με καλοήθη μορφολογικά χαρακτηριστικά. Με βάση τη βιβλιογραφία η διαγνωστική αξία της μαστογραφίας για τη διάγνωση των θηλωμάτων δεν ξεπερνά το 37.5%.\nΣτο υπερηχογράφημα το θήλωμα απεικονίζεται ως ισοηχωγενές ή υποηχογενές μόρφωμα, με παρουσία αιματικής ροής εντός κυστικού διατεταμμένου γαλακτοφόρου πόρου. Η περιφερική πολλαπλή θηλωμάτωση στο υπερηχογράφημα απεικονίζεται ως πολλαπλοί διατεραμμένοι γαλακτοφόροι πόροι σχηματίζοντας εικόνα τύπου «swiss cheese appearance». Το υπερηχογράφημα δίνει χρήσιμες πληροφορίες για το μέγεθος της βλάβης και προσφέρει τη δυνατότητα λήψης ιστού για ιστολογική εξέταση υπό υπερηχογραφική καθοδήγηση. Τονίζεται ότι η διαφορική διάγνωση των αλλοιώσεων αυτών από το ενδοπορικό καρκίνωμα (in situ) με το υπερηχογράφημα είναι αδύνατη. Τέλος, οι θηλωματώδεις αλλοιώσεις εντάσσονται στις αλλοιώσεις υψηλής επικινδυνότητας. Αναλυτικότερα, τα μονήρη θηλώματα έχουν 1,5 με 2 φορές μεγαλύτερο κίνδυνο ενώ η περιφερική θηλωμάτωση εγκυμονεί 7,5 φορές μεγαλύτερο κίνδυνο ανάπτυξης καρκίνου μαστού.\nΣυντάκτης: Δρ. Αθηνά Βούρτση-Παπαδάτου (Διδάκτωρ Ιατρικής Σχολής ΑθηνώνΕιδική Ακτινοδιαγνώστρια Μαστού)\n1. ο διαβήτης και γενικότερα ο προβληματικός μεταβολισμός της γλυκόζης\n2. η ανεπάρκεια του ανοσοποιητικού συστήματος (aids,καρκίνος, χημειοθεραπεία)\n3. τα αντιβιοτικά, γιατί εξουδετερώνουν τους μη παθογόνους μικροοργανισμούς που μάχονται τους μύκητες\n4. η εγκυμοσύνη και η εμμηνόπαυση\n5. τα αντισυλληπτικά χάπια\n6. η παρατεταμένη υγρασία\nΕίναι προφανές ότι οι γυναίκες που ανήκουν στις παραπάνω ομάδες έχουν αυξημένη πιθανότητα να υποτροπιάσουν και να εμφανίσουν επαναλαμβανόμενες μυκητιάσεις με τα γνωστά συμπτώματα: κνησμό, ερυθρότητα, λευκά κολπικά υγρά.\nΕάν λοιπόν μια γυναίκα ανήκει στις παραπάνω κατηγορίες πρέπει να συμβουλευτεί το γυναικολόγο της και να προσπαθήσει να προλάβει την επανεμφάνιση του προβλήματος διορθώνοντας την αιτία του π.χ.\n1. ρυθμίζοντας το σάκχαρο\n2. παίρνοντας προβιοτικά με την αντιβίωση\n3. φροντίζοντας την κολπική ξηρότητα στην εμμηνόπαυση\n4. μην παραμένοντας με βρεγμένο μαγιό για πολλή ώρα.\nΠέρα όμως από τα παραπάνω που σε μεγάλο βαθμό είναι αυτονόητα πρέπει\n1. Να εξετάζεται η ασθενής από ειδικό γυναικολόγο.\n2. Να γίνει γυναικολογική εξέταση με λήψη καλλιεργειών κολπικού υγρού. Μερικές φορές ζητάμε να γίνει μυκητόγραμμα για να αναγνωρίσουμε το φάρμακο που είναι το καταλληλότερο για κάθε είδος μύκητα.\n3. Να μην γίνει εμπειρική λήψη φαρμάκων. Ειδικά στη μυκητίαση είναι συχνό το φαινόμενο να μας καλούν ασθενείς αφού έχουν «δοκιμάσει» μόνες τους διάφορα είδη αντιμυκητιασικών ή και αντιβιοτικών.\n4. Να θεραπεύουμε και το σύντροφο παρόλο που δεν πρόκειται ουσιαστικά για σεξουαλικά μεταδιδόμενο νόσημα, γιατί λειτουργεί ως ξενιστής και μολύνει πάλι τη γυναίκα χωρίς να πάσχει ο ίδιος.\n5. Να γίνει μακρόχρονη και επαναλαμβανόμενη κυκλικά θεραπεία\n6. Να αποφεύγεται η σεξουαλική επαφή για μικρό χρονικό διάστημα.\nΤα γυναικολογικά προβλήματα αυξάνονται αισθητά μετά τις διακοπές, γεγονός που επιβεβαιώνει η μεγαλύτερη προσέλευση των γυναικών στα γυναικολογικά ιατρεία ή στα εξωτερικά ιατρεία των νοσοκομείων.\nΟι κολπίτιδες, μυκητιασικές και μικροβιακές, είναι πολύ συνηθισμένες, επειδή ευνοούνται από το υγρό και ζεστό περιβάλλον. Προκαλούνται από την εισβολή μυκήτων ή μικροβίων στον κόλπο, όπως τα χλαμύδια, το μυκόπλασμα, το ουρεόπλασμα, η τριχομονάδα, η Gardnerella, ο στρεπτόκοκκος, ο σταφυλόκοκκος, κυρίως όμως ο μύκητας Candida albicans.\nΤα κυριότερα συμπτώματα είναι η αυξημένη έκκριση διαφανούς και στη συνέχεια λευκού, παχύρρευστου, δύσοσμου υγρού, ο κνησμός και η ερυθρότητα. Μόλις γίνουν αντιληπτά αυτά τα συμπτώματα, η γυναίκα πρέπει να αποταθεί στον γυναικολόγο της, ο οποίος, μετά τη λήψη εκκρίματος για τον εντοπισμό της αιτίας της λοίμωξης, θα της συστήσει είτε τοπική θεραπεία με κολπικά υπόθετα ή τοπικές αλοιφές είτε χάπια, είτε συνδυασμό και των δύο.\nΟ ιός HPV, τα κρούσματα του οποίου είναι ιδιαίτερα αυξημένα τα τελευταία χρόνια, μπορεί να κρύβεται και μέσα στην άμμο. Η μόλυνση δεν συνεπάγεται απαραίτητα και εκδήλωση συμπτωμάτων. Ομως μια πιθανή εξασθένηση του οργανισμού μπορεί να σταθεί η αφορμή για εμφάνιση κονδυλωμάτων.\nΣε κάθε περίπτωση όμως, ακόμα και αν δεν έχει γίνει αντιληπτό κάποιο σύμπτωμα, είναι απαραίτητες η διενέργεια τεστ ΠΑΠ και η καλλιέργεια κολπικού και τραχηλικού υγρού μετά τις διακοπές, κατά προτίμηση τους μήνες Σεπτέμβριο και Οκτώβριο.\nΕνα άλλο πρόβλημα που μπορεί να προκύψει μετά τις διακοπές είναι η διαταραχή της περιόδου, εάν η γυναίκα έχει λάβει το «χάπι της επόμενης ημέρας» προκειμένου να αποφύγει μια ανεπιθύμητη εγκυμοσύνη.\nΗ εξάντληση του οργανισμού που προκαλείται από τα επαναλαμβανόμενα ξενύχτια και την έλλειψη ύπνου, την κακή διατροφή, την υπερβολική κατανάλωση αλκοόλ και τη χρήση καπνού, ενδεχομένως να προκαλέσει σταγονοειδή αιμόρροια, το λεγόμενο spotting, που συνήθως υποχωρεί μόλις ξεκουραστεί η γυναίκα.\nΣυντάκτης: Βαγγέλης Γκικόντε (Μαιευτήρ , Χειρούργος , Γυναικολόγος)\nΟι αιμορραγίες από τον κόλπο είναι πολύ συχνές στην παιδική ηλικία. Οφείλεται στο γεγονός ότι ο κόλπος του μικρού κοριτσιού είναι πολύ ευαίσθητος και αιμορραγεί πολύ εύκολα, λόγω πλήρους απουσίας των οιστρογόνων. Επιπλέον, είναι ιδιαίτερα ευάλωτος σε λοιμώξεις. Έτσι, οι κολπίτιδες αποτελούν βασική αιτία αιμορραγίας από τον κόλπο.\nΆλλα αίτια μπορεί να αποτελούν τα ξένα σώματα. Τοποθετούνται εσκεμμένα από τα ίδια τα παιδιά μέσα στον κόλπο, ως παιχνίδι. Αρκετές φορές κομματάκια από χαρτί τουαλέτας μπορεί να περάσουν από λάθος, πίσω από τον παρθενικό υμένα, κατά το σκούπισμα του παιδιού από τη μητέρα τους.\nΟι κακώσεις προέρχονται συνήθως από ατυχήματα κατά τη διάρκεια του παιχνιδιού, όπως πτώση πάνω σε διάφορα αντικείμενα ή από το ποδήλατο κλπ.\nΆλλη αίτια είναι η πρώιμη ήβη, η οποία όμως συνοδεύεται και από άλλα συμπτώματα (εμφάνιση δευτερογενών χαρακτηριστικών του φύλου), όπως εμφάνιση τρίχωσης των έξω γεννητικών οργάνων και της μασχάλης, αλλά και ανάπτυξη μαστών. Ιδιαίτερα σπάνιο αίτιο, που μπορεί να προκαλέσει αιμορραγία από τον κόλπο, είναι οι όγκοι.\nΓια τη διάγνωση χρειάζονται καλλιέργειες κολπικών υγρών και κάποιες φορές, εξέταση κατά Παπανικολάου (test Pap) και παρθενοσκόπηση.\nΑμηχανία και εχεμύθεια στην πρώτη επίσκεψη της έφηβης στο γυναικολόγο\nΠριν την πρώτη επίσκεψη μιας έφηβης στο γυναικολόγο είναι συχνές κάποιες αναστολές που μπορεί να έχει. Συχνά σκέφτεται και εξομολογείται ότι: «Ντρέπομαι, νιώθω αμήχανα και φοβάμαι να πάω σε γυναικολόγο. Επίσης, πιστεύω ότι θα τα πει στους γονείς μου».\nΟ γυναικολόγος είναι ο σύμμαχος της γυναίκας. Είναι ο γιατρός στον οποίο η γυναίκα απευθύνεται για κάθε πρόβλημα της και για οτιδήποτε την απασχολεί. Είναι εκεί πάντοτε για να την προστατέψει και να τη βοηθήσει. Για να απαντήσει σε όλες τις απορίες, να τη βοηθήσει να πάρει αποφάσεις και να της προτείνει λύσεις. Άρα η λέξη φόβος δεν έχει καμία θέση ανάμεσα στη γυναίκα και το γυναικολόγο.\nΓια παράδειγμα, θα δώσει πληροφορίες για τις αντισυλληπτικές μεθόδους, τη χρήση του προφυλακτικού, το εμβόλιο κατά του καρκίνου του τραχήλου της μήτρας, την προστασία από τα σεξουαλικά μεταδιδόμενα νοσήματα, για τους κανόνες υγιεινής και τους προληπτικούς ελέγχους, για τις γόνιμες και τις ασφαλείς ημέρες του κύκλου κλπ.\nΤέλος, ο Γυναικολόγος Εφήβων προστατεύει για λόγους δεοντολογίας όσο το δυνατό περισσότερο την προσωπική ζωή των ασθενών του και δεν αποκαλύπτει εύκολα πληροφορίες για τα θέματα αυτά.\nΓυναικολογικοί κίνδυνοι το καλοκαίρι!!!\nΣε μία χώρα όπως την Ελλάδα, με τις αμέτρητες παραλίες και την παρατεταμένη διάρκεια του καλοκαιριού, η επαφή με την θάλασσα ταυτίζεται με τον καθημερινό τρόπο ζωής. Οι Ελληνίδες περνούν αμέτρητες ώρες στην παραλία, αλλά εκτός από τις απολαύσεις εκθέτουν τον εαυτό τους και σε κινδύνους για την αναπαραγωγική τους υγεία.\nΤο συχνότερο πρόβλημα που αντιμετωπίζουν οι γυναίκες κατά την διάρκεια των καλοκαιρινών τους διακοπών ή και λίγο μετά, είναι οι κολπίτιδες. Η συχνότερη αιτία για τις κολπίτιδες του καλοκαιριού είναι η μυκητίαση. Η άμμος της παραλίας αποτελεί ένα πολύ καλό περιβάλλον για την ανάπτυξη των μυκήτων. Επίσης, είναι αποδεδειγμένο ότι οι μύκητες ζουν και αναπτύσσονται καλύτερα σε περιβάλλον υγρό και θερμό που δεν αερίζεται επαρκώς, όπως ο γυναικείος κόλπος. Παράγοντες που ευνοούν μιας μυκητιαστική κολπίτιδα είναι το βρεγμένο μαγιό, η υγρασία λόγω αυξημένης εφίδρωσης στα γεννητικά όργανα κατά τους καλοκαιρινούς μήνες, οι μειωμένες δυνατότητες τήρησης κανόνων ατομικής υγιεινής στην παραλία και η κολύμβηση σε μη καθαρά νερά. Αιτία μόλυνσης δεν αποτελεί μόνο η άμμος στην θάλασσα, αλλά αντίστοιχα και η κολύμβηση σε μη επαρκώς χλωριωμένες πισίνες, όταν δεν τηρούνται οι κανόνες υγιεινής και ασφάλειας.\nΤα συμπτώματα μιας κολπίτιδας είναι συνήθως: αυξημένα κολπικά υγρά, ερεθισμός στην περιοχή των έξω γεννητικών οργάνων, κνησμός (φαγούρα), πιθανή ενόχληση κατά την σεξουαλική επαφή, οίδημα της περιοχής (πρήξιμο). Με βάση μία εξέταση (καλλιέργεια κολπικών υγρών) θα αποκαλυφθεί το μικρόβιο και θα δοθεί η κατάλληλη θεραπεία.\nΕπίσης στο σημείο αυτό πρέπει να υπογραμμίσουμε ότι στην παιδική ηλικία τα συμπτώματα αλλά και η αντιμετώπιση μίας κολπίτιδας είναι διαφορετικά. Τα παιδιά συνηθίζουν να παίζουν επί ώρες στην άκρη της παραλίας καθισμένα πάνω στην άμμο. Οι κανόνες υγιεινής στις μικρές αυτές ηλικίες πρέπει να τηρούνται με ακόμη μεγαλύτερη ευλάβεια καθώς ο κόλπος του μικρού κοριτσιού είναι πολύ πιο ευαίσθητος και πιο ευάλωτος στην παρουσία μικροβίων από ότι ο κόλπος μίας ενήλικης γυναίκας. Στην περίπτωση που υποψιαζόμαστε κολπίτιδα πρέπει η μητέρα να απευθύνεται σε Παιδογυναικολόγο. Σκοπός της επίσκεψης είναι η διενέργεια μίας καλλιέργειας κολπικού υγρού από το βάθος του κόλπου (εκεί που εδράζονται τα μικρόβια) και όχι εξωτερικά. Η καλλιέργεια γίνεται διαμέσου του φυσιολογικού ανοίγματος του παρθενικού υμένα και με την κατάλληλη εμπειρία και τον ειδικό εξοπλισμό, ο γυναικολόγος παίδων θα μπορέσει να απομονώσει τον μικροβιακό παράγοντα. Στηριζόμενοι πάνω στο αντιβιόγραμμα θα δοθεί στο παιδί η καταλληλότερη αντιβιοτική αγωγή για τον συγκεκριμένο παράγοντα. Με τον τρόπο αυτό αποφεύγουμε τις περιττές ταλαιπωρίες του παιδιού, το μεγάλο χάσιμο χρόνου και τις «τυφλές» θεραπείες, που στηρίζονται περισσότερο στην τύχη παρά στην τεκμηριωμένη ιατρική.\nΌπως οι κολπίτιδες, έτσι και οι ουρολοιμώξεις εμφανίζονται με αυξημένη συχνότητα κατά τους καλοκαιρινούς μήνες. Προδιαθεσικός παράγοντας, που ευνοεί την εμφάνιση μίας ουρολοίμωξης το καλοκαίρι, είναι η αυξημένη εφίδρωση που οδηγεί σε αφυδάτωση και συνεπώς σε μειωμένη αποβολή ούρων. Έτσι, τα ούρα λιμνάζουν για πολύ ώρα μέσα στην ουροδόχο κύστη και αναπτύσσονται μικροοργανισμοί. Η αυξημένη κατανάλωση αλκοόλ σε συνδυασμό κυρίως με την μειωμένη πρόσληψη νερού και άλλων υγρών ευνοεί την αφυδάτωση και κατ' επέκταση και την εμφάνιση της ουρολοίμωξης. Ο ρόλος της σωστής τήρησης των κανόνων υγιεινής είναι ίδιος με αυτόν στις κολπίτιδες. Τα συμπτώματα μίας ουρολοίμωξης είναι ενόχληση ή και πόνος στην ουροδόχο κύστη κατά την ούρηση (δυσουρία), πόνος στην οσφυϊκή περιοχή δεξιά ή/και αριστερά της σπονδυλικής στήλης, δύσοσμα ούρα και εμφάνιση πυρετού. Για την αποφυγή μίας ουρολοίμωξης καλό είναι να καταναλώνουμε μεγάλες ποσότητες νερού, ώστε να αυξάνουμε την αποβολή των ούρων από την κύστη και να τηρούνται οι κανόνες τοπικής υγιεινής (ταχτικό άλλαγμα μαγιό και εσωρούχων και επιμελής καθαρισμός των έξω γεννητικών οργάνων αμέσως μετά την θάλασσα). Όταν υποψιαζόμαστε την παρουσία μίας ουρολοίμωξης, η βασικότερη εξέταση είναι η γενική και η καλλιέργεια ούρων η οποία θα αποκαλύψει ποιό είναι το υπεύθυνο μικρόβιο, ώστε να δοθεί το καταλληλότερο αντιβιοτικό.\nΤρίτη μεγάλη κατηγορία γυναικολογικών προβλημάτων που απασχολούν τις γυναίκες περισσότερο τους καλοκαιρινούς μήνες είναι τα σεξουαλικά μεταδιδόμενα νοσήματα. Η αναμελιά των διακοπών, η αυξημένη κατανάλωση αλκοόλ και η ψυχική ευφορία λόγω των μειωμένων υποχρεώσεων, πολλές φορές οδηγεί σε απερίσκεπτες ενέργειες όπως είναι η αυξημένη σεξουαλική δραστηριότητα και οι μη προφυλαγμένες σεξουαλικές επαφές. Κυριότεροι παράγοντες είναι τα χλαμύδια, οι λοιμώξεις από τον ιό των ανθρωπίνων θηλωμάτων(HPV), οι ηπατίτιδες και ο ιός του AIDS. Χρειάζεται έγκαιρη διάγνωση και σωστή αντιμετώπιση από εξειδικευμένο γυναικολόγο. Η χρήση προφυλακτικού προσφέρει μία καλή ασπίδα προστασίας για την αποφυγή τέτοιων λοιμώξεων χωρίς όμως να προστατεύει στο 100%. Οι επιπτώσεις των λοιμώξεων μπορεί να είναι παροδικές αλλά κάποιες φορές έχουν τεράστιο αντίκτυπο στην μελλοντική τους γονιμότητα και ακόμα και στην ίδια την ζωή.\nΣυμπερασματικά, υπάρχουν τρόποι με τους οποίους εύκολα μία γυναίκα μπορεί να προστατεύσει το αναπαραγωγικό της σύστημα και την γονιμότητά της. Τηρώντας κάποιους πολύ απλούς κανόνες και παίρνοντας λίγες προφυλάξεις μπορούν να μετριάσουν την έκθεσή τους στους κινδύνους αυτούς, να απολαύσουν τις χαρές της θάλασσας και των καλοκαιρινών διακοπών χωρίς να φοβούνται τον κίνδυνο και τις επιπτώσεις μίας λοίμωξης.\nΙδιαίτερη προσοχή πρέπει να δίνεται στην προστασία των μικρών κοριτσιών καθώς το αναπαραγωγικό τους σύστημα είναι πιο ευάλωτο στα μικρόβια. Παρόλα αυτά, σε οποιαδήποτε περίπτωση συμπτωμάτων και αποτυχία της πρόληψης, ο γυναικολόγος μπορεί να δώσει γρήγορες και αξιόπιστες λύσεις. Τέλος, συμβουλεύουμε όλες τις γυναίκες ακόμα και αυτές χωρίς συμπτώματα να προγραμματίσουν μία επίσκεψη προληπτικού-διερευνητικού χαρακτήρα με τον γυναικολόγο τους αμέσως μετά το τέλος των καλοκαιρινών διακοπών και της επαφής με την θάλασσα.\nΈπιασες το παιδί σου να καπνίζει! Τι πρέπει να κάνεις…\nΗ Ελλάδα είναι η πρώτη χώρα της Ευρώπης, όσον αφορά τη συνήθεια του καπνίσματος. Το 35% των ενηλίκων άνω των 15 ετών καπνίζουν. Αυτό το ποσοστό συνδέεται άρρηκτα με το γεγονός ότι οι έφηβοι καπνιστές ολοένα και αυξάνουν σε αριθμό και παράλληλα η ηλικία έναρξης του καπνίσματος γίνεται ολοένα και μικρότερη.\nΟι λόγοι που ένας έφηβος μπορεί να αρχίσει το κάπνισμα είναι ποικίλοι...\nΈνας από αυτούς είναι η ανάγκη του να αισθανθεί την αποδοχή της παρέας, που μπορεί να τον χαρακτηρίσει αρνητικά, αν δεν καπνίσει μαζί τους. Η ανάγκη του «ανήκειν» είναι πολύ έντονη στην εφηβεία, όπως και η μίμηση των συνομηλίκων.\nΘαυμασμός από τους άλλους\nΕπίσης, παράλληλα με την αποδοχή μπορεί να κερδίσει και το θαυμασμό των φίλων και τα κολακευτικά σχόλια του άλλου φύλου. Αξίζει να σημειωθεί ότι οι «γόηδες» των κινηματογραφικών ταινιών σχεδόν πάντα καπνίζουν. Ένα τσιγάρο στο χέρι ίσως του δίνει την αίσθηση ότι είναι μεγαλύτερος και συνάμα πιο ώριμος.\nΆλλος ένας λόγος μπορεί να είναι η απλή περιέργεια και ο πειραματισμός. Στην εποχή μας, ένας νέος κατά τη διάρκεια της εφηβικής ηλικίας, θα δεχτεί πολλές προτάσεις για να δοκιμάσει ένα τσιγάρο.\nΕπιπλέον, το κάπνισμα μπορεί να λειτουργήσει ως μια μορφή αντίδρασης απέναντι στους γονείς ή στους καθηγητές, που συμβολίζουν τα πρόσωπα εξουσίας.\nΛίγοι είναι οι έφηβοι που παραδέχονται στους γονείς τους ότι καπνίζουν. Οι περισσότεροι κρύβουν τα πακέτα επιμελώς ή τα δίνουν σε φίλους να τα φυλάνε, τρώνε τσίχλες και πλένουν τα χέρια συνέχεια για να μην έχουν τη μυρωδιά του τσιγάρου.\nΉρθε η ώρα που το έμαθε ο γονιός..\nΟπότε η στιγμή που ο γονέας ανακαλύπτει ότι το παιδί του καπνίζει συνήθως είναι σοκαριστική. Σε κάθε περίπτωση, όμως, ο πανικός και οι φωνές δεν είναι λύση. Το μόνο που μπορούν να προκαλέσουν είναι η αντίδραση του εφήβου, που θα τον οδηγήσει στο να καπνίζει περισσότερο.\nΑποτελεσματικοί τρόποι αντιμετώπισης:\n1. Μιλήστε μαζί του. Μη χρησιμοποιήσετε απειλές, τελεσίγραφα ή βία! Είναι πιο ωφέλιμο για τον έφηβο να νιώσει πως θέλετε να τον υποστηρίξετε. Εξερευνήστε τους λόγους που τον έκαναν να αρχίσει το κάπνισμα. Μόλις τους αντιληφθείτε θα είστε οπλισμένοι για να το αντιμετωπίσετε. Επίσης, συζητήστε μαζί του τους κινδύνους που πιστεύει ο ίδιος ότι μπορεί να αντιμετωπίσει επειδή καπνίζει.\n2. Αναφερθείτε στις αρνητικές πτυχές του καπνίσματος που σχετίζονται με το «τώρα». Ρίξτε το βάρος στην επιχειρηματολογία που αφορά στο «τώρα», την περίοδο δηλαδή της εφηβικής ηλικίας.\nΥπενθυμίστε του ότι η αναπνοή του θα έχει δυσάρεστη οσμή, όπως και τα ρούχα και τα μαλλιά του.\nΕπίσης, αναφερθείτε στο κιτρίνισμα τόσο των δοντιών όσο και των νυχιών, καθώς και στην όψη του προσώπου, η οποία θα είναι χλωμή, σχεδόν ανθυγιεινή.\nΕνημερώστε τον ότι θα ταλαιπωρείται από βήχα και φλέγμα, πράγμα αντιαισθητικό για τους γύρω του.\nΜπορείτε τέλος να του πείτε πως σε λίγο καιρό θα χάσει την ενέργειά του για τον αθλητισμό κι άλλες αγαπημένες του δραστηριότητες.\n1. Τονίστε το κόστος του καπνίσματος. Το κάπνισμα είναι ακριβό. Προτρέψτε τον να υπολογίσει το εβδομαδιαίο ή μηνιαίο κόστος του καπνίσματος και να το συγκρίνει με το κόστος κάποιας ηλεκτρικής συσκευής, κάποιου ρούχου ή κάποιου άλλου αντικειμένου που ξέρετε ότι θεωρεί σημαντικό.\n2. Μην του επιτρέψετε να καπνίζει μέσα στο σπίτι. Ακόμη κι όταν μάθετε ότι καπνίζει το παιδί σας μην του επιτρέψετε να το κάνει μέσα στο σπίτι. Το ίδιο ισχύει βέβαια κι αν εσείς ο ίδιος είστε καπνιστής. Στην περίπτωση που σας βλέπει να καπνίζετε θα θεωρεί ότι επιδοκιμάζετε την πράξη αυτή. Μην αφήσετε ούτε τους φίλους του ή άλλους επισκέπτες να καπνίζουν μέσα στο σπίτι. Εξηγήστε του πόσο δυσάρεστα νιώθετε που καπνίζετε και πόσο σημαντικό θα ήταν και για σας να το κόψετε.\n3. Ζητήστε τη συμβουλή κάποιου ειδικού. Αποφανθείτε σε κάποιον πνευμονολόγο ειδικό στη διακοπή του καπνίσματος για να σας βοηθήσει ή μπείτε σε μία θεραπευτική ομάδα.\n4. Επιβραβεύστε την προσπάθειά του. Φτιάξτε από κοινού ένα πλάνο σταδιακής διακοπής καπνίσματος και επιβραβεύστε τον κάθε φορά που θα πετυχαίνει έναν από τους επιμέρους στόχους. Αυτή η επιβράβευση του τονώνει την αυτοπεποίθηση και αποτελεί ένα σημαντικό κίνητρο για να συνεχίσει να προσπαθεί.\nΣυντάκτης: Μηλιόρδου Χρυσή (Ψυχολόγος , Μ.Sc.)\nΠάρτε τα βρέφη σας αγκαλιά\nΈχετε δει ποτέ ένα νήπιο που να δείχνει από τη φύση του συμπονετικό για τους άλλους και να νοιάζεται για τα αισθήματα των άλλων; Που να είναι συνεργάσιμο και να μην απαιτεί διαρκώς το δικό του τρόπο; Οι πιθανότητες είναι ότι οι γονείς του το κρατούσαν αγκαλιά πολύ από μικρό και το πήγαιναν παντού μαζί τους, είναι πιο πιθανό να θήλασε για καιρό, να κοιμόταν μαζί ή κοντά στους γονείς του και πιθανόν να το ενθάρρυναν από νωρίς να παίζει έξω με άλλα παιδιά. Όλα αυτά σύμφωνα με νέα δεδομένα από έρευνα του Πανεπιστημίου Notre Dame στις ΗΠΑ.\nΤρεις νέες σχετικές έρευνες από τον καθηγητή Darcia Narvaez δείχνουν σχέση ανάμεσα στους τρόπους ανατροφής παιδιών που εφάρμοζαν οι αρχέγονες ανθρώπινες κοινότητες (το 99% της ανθρώπινης ιστορίας) και καλύτερη ψυχική υγεία για τα παιδιά, περισσότερη ενσυναίσθηση και ανάπτυξη ηθικής συνείδησης, και υψηλότερη νοημοσύνη στα παιδιά.\n«Η έρευνά μας δείχνει ότι οι ρίζες της ηθικής μας λειτουργίας βρίσκονται στην αρχή της ζωής μας, στην βρεφική ηλικία, και επηρεάζονται βαθιά από την συναισθηματική ποιότητα στην υποστήριξη από την οικογένεια και την κοινότητα», αναφέρει ο Narvaez, ο οποίος ειδικεύεται στην ανάπτυξη του συναισθήματος, της ηθικής και του χαρακτήρα των παιδιών.\nΣτις τρεις μελέτες περιλαμβάνεται μια μελέτη παρατήρησης για τις πρακτικές των γονιών παιδιών τριών ετών, μια προοπτική έρευνα που συνδέει διαφορετικούς τρόπους ανατροφής με το επίπεδο ψυχικής υγείας των παιδιών και μια μελέτη σύγκρισης πρακτικών των γονιών ανάμεσα σε μητέρες στις ΗΠΑ και σε μητέρες στην Κίνα.\n«Ο τρόπος που μεγαλώνουμε τα παιδιά μας σήμερα στις δυτικές χώρες ολοένα αυξανόμενα τα στερεί από πρακτικές που οδηγούν σε ψυχική ευεξία και σε αίσθημα ηθικής», λέει ο καθηγητής Narvaez.\nΟ καθηγητής έχει αποκρυσταλλώσει 6 χαρακτηριστικά στην ανατροφή των παιδιών που ήταν συχνά στους μακρινούς μας προγόνους:\n1. Άφθονη, θετική επαφή, σωματική, σχεδόν συνεχές κράτημα του παιδιού, αγκαλιά και κουβάλημα\n2. Έγκαιρη και κατάλληλη απόκριση του γονιού στα σημάδια ανησυχίας και στο κλάμα του βρέφους. Δεν μπορείς να κακομάθεις ένα βρέφος, μόνο να το αμελήσεις. Είναι σημαντικό να συντονιζόμαστε και να ανταποκρινόμαστε στις ανάγκες του παιδιού μας πριν αυτό γίνει ανήσυχο και ελευθερωθεί μια καταιγίδα τοξικών χημικών στον εγκέφαλό του. «Θερμή φροντίδα, κατάλληλη, άμεση, με αλληλεπίδραση αφήνει τον εγκέφαλο του παιδιού ήρεμο σε χρόνια που αυξάνεται ραγδαία σε όγκο, σε συνδέσεις νευρώνων, σε χρόνια που σχηματίζεται, παίρνει μορφή η προσωπικότητα του καθενός και ο τρόπος απόκρισης στον κόσμο», λέει ο Narvaez.\n3. Θηλασμός, ιδανικά για 2 με 5 χρόνια. Το μητρικό γάλα παρέχει τα «τούβλα» που λείπουν, σε ορμόνες, ένζυμα, αντισώματα και κύτταρα, από ένα γεννημένο ανώριμο ανοσοποιητικό σύστημα του παιδιού και έναν ανώριμο αλλά ραγδαία αναπτυσσόμενο εγκέφαλο.\n4. Παροχή φροντίδας από πολλά πρόσωπα στα πλαίσια της κοινότητας: ο περίγυρος του παιδιού γεμάτος με αγαπημένα πρόσωπα, θείες, γιαγιάδες κλπ που επίσης αγαπούν και φροντίζουν το παιδί.\n5. Ελεύθερο, ανεμπόδιστο παιχνίδι με άλλα παιδιά ποικίλων ηλικιών, συνομιλήκων αλλά και μεγαλύτερων. Έρευνες δείχνουν ότι παιδιά που δεν έχουν την ευκαιρία να παίζουν συχνά με άλλα παιδιά είναι πιο πιθανό να εμφανίζουν προβλήματα πνευματικής υγείας και έλλειψη προσοχής – υπερκινητικότητα.\n6. Φυσική γέννα, που παρέχει στις μητέρες την ορμονική ένεση που τις δίνει ενέργεια να αναλαμβάνουν ενεργά τον ρόλο τους και να φροντίζουν το νεογέννητό τους.\nΟι ΗΠΑ εμφανίζουν έντονη πτωτική τάση σε όλες τις παραπάνω γονεικές συμπεριφορές και συνθήκες ανατροφής των παιδιών. Αντί να δίνουμε στα μωρά αγκαλιά, τα βρέφη παροτρύνονται να «ανεξαρτητοποιούνται» από τους γονείς τους από ημερών, να ξοδεύουν τον περισσότερο χρόνο τους στην κούνια, στο ρηλάξ, με άψυχα παιχνίδια, με υποκατάστατα της μητρικής θηλής όπως η πιπίλα και τα μπιμπερό, σε καροτσάκια και ακόμα και μπροστά σε μια τηλεόραση. Οι γονείς θεωρούν ότι θετικές αξίες ανατροφής είναι να αφήνεις το μωρό να κλαίει για να «συνηθίσει» ή να «σκληραγωγηθεί», να έχεις το μωρό να κοιμάται μόνο του για πολλές ώρες μακριά από τους γονείς του, να παίζει μόνο του για ώρα με τα παιχνίδια του κλπ. Λίγες μητέρες θηλάζουν το παιδί έως ενός έτους, μεγάλες οικογένειες με κοντινούς συγγενείς έχουν εκλείψει, ενώ το ελεύθερο παιχνίδι με άλλα παιδιά έχει για τα νήπιά μας σχεδόν εξαφανιστεί από την δεκαετία του '70. Είναι άσχετη με όλα τα παραπάνω η επιδημική αύξηση των παιδιών με αυτιστικού τύπου διαταραχές, υπερκινητικότητα ή κοινωνικές δυσκολίες;\n«Αντιλήψεις και πρακτικές μη υγιείς για το μεγάλωμα των παιδιών έχουν γίνει το σύνηθες, το επικρατές, όπως η χρήση ξένου γάλακτος για βρέφη, η απομόνωση των βρεφών στα δωμάτιά τους, ή η πεποίθηση ότι αν ανταποκριθείς έγκαιρα σε ένα μωρό που ανησυχεί και «γκρινιάζει», κινδυνεύεις να το «κακομάθεις»», λέει ο Narvaez.\n"H συναισθηματική ευεξία των παιδιών στην Αμερική έχει χειροτερεύσει τις τελευταίες δεκαετίες: επιδημικοί αριθμοί παιδιών με άγχος και κατάθλιψη, με επιθετική ή αντικοινωνική συμπεριφορά, με έλλειψη ηθικής ωρίμανσης, συναίσθησης και ικανότητας δημιουργίας βαθιάς σχέσης. Όλα αυτά με ανησυχούν πολύ ως επιστήμονα με ειδίκευση στην ηθική ανάπτυξη των παιδιών», αναφέρει ο Narvaez. «Παιδιά που δεν λαμβάνουν την συναισθηματική ανατροφή που χρειάζονται κατά τα πρώτα κρίσιμα χρόνια της ζωής τους γίνονται πιο εγωκεντρικά, κλεισμένα στο καβούκι τους. Δεν διαθέτουν τους απαραίτητους μηχανισμούς έκφρασης συναισθημάτων και συμπόνιας στον ίδιο βαθμό με παιδιά που ανατράφηκαν σε θερμό οικογενειακό περιβάλλον, γεμάτο αλληλεπίδραση και ανταπόκριση.»\nΠηγή: www.sciencedaily.com - Συντάκτης: Παπαβέντσης Στέλιος (Παιδίατρος, M.R.C.P.C.H., D.C.H. I.B.C.L.C. )


ΤΟΕΒ και ΓΟΕΒ Έβρου σε ανάγκη!! Το Υπουργείο θα τηρήσει τις υποσχέσεις του; Κατάθεση Κοινοβουλευτικής Αναφοράς. – Δημοσχάκης Αναστάσιος\nΟ Βουλευτής Έβρου και Επίτιμος Αρχηγός της ΕΛ.ΑΣ, Αναστάσιος Δημοσχάκης, κατέθεσε στο Προεδρείο της Βουλής Αναφορά, παραθέτοντας επιστολή του Τοπικού Οργανισμού Εγγείων Βελτιώσεων Τυχερού Έβρου , με αίτημα την οικονομική και υλική ενίσχυση του.\nΤο ζήτημα των Τ.Ο.Ε.Β και Γ.Ο.Ε.Β. αρχικά τέθηκε με Γραπτή Ερώτηση (28/3 βλ.εδώ) , συνεχίστηκε με Επίκαιρη Ερώτηση (23/05 βλ.εδώ) ,η οποία συζητήθηκε στις 13/7 στην Ολομέλεια της Βουλής, όπου και εξασφαλίστηκαν από την πλευρά του Υπουργείου οι διαβεβαιώσεις, ότι οι οργανισμοί που αντιμετωπίζουν προβλήματα μπορούν να ζητούν αιτιολογημένα την συνδρομή του Υπουργείου.\nΣτο αίτημα του Τ.Ο.Ε.Β. Τυχερού αναφέρεται στο πρόβλημα επιβίωσης που αντιμετωπίζει καθώς επίσης και στα ζητήματα των ζημιών σε υλικοτεχνικό επίπεδο και σε υποδομές που υπέστη !\nΔείτε την επιστολή του οργανισμού εδώ.\nαναφορά, γοεβ, Δημοσχάκης, τοεβ\n← ‘Θεατρικές’ Εξεταστικές Επιτροπές – Ισοπέδωση στην Παιδεία- Δηλώσεις στο Κανάλι Ένα του Δήμου Πειραιά\nΣτο περιθώριο και πάλι ο Έβρος από την Κυβέρνηση. Ξεχάστηκαν οι δεσμεύσεις για την αυτοτέλεια και αυτονομία του Νοσοκομείου Διδ/χου – Δηλώσεις στην ALFA Τηλεόραση →


Τόρφχαους - Ξενοδοχεία\nΤόρφχαους: Αναζήτηση ξενοδοχείων\nΔείτε ξενοδοχεία για Τόρφχαους στο χάρτη\nΤόρφχαους: Εξερευνήστε την πόλη\nΗ Hotels.com μπορεί να σας βοηθήσει να βρείτε τα καλύτερα ξενοδοχεία σε Τόρφχαους. Για να σας βοηθήσουμε να βρείτε το τέλειο δωμάτιο, όταν κλείνετε ένα ξενοδοχείο σε Τόρφχαους, Γερμανία, κάναμε εύκολη τη σύγκριση ξενοδοχείων για εσάς, καθώς τη σύγκριση των πιο δημοφιλών μας αλυσίδων ξενοδοχείων. Αυτή τη στιγμή, το πιο δημοφιλές ξενοδοχείο μας σε Τόρφχαους hotel είναι το Mein Vierjahreszeiten Hotel Garni, για το οποίο έχουν πραγματοποιηθεί 5 κρατήσεις την τελευταία ώρα. Όταν κλείνετε τη διαμονή σας με τη Hotels.com, μπορείτε επίσης να κερδίζετε δωρεάν διανυκτερεύσεις αν εγγραφείτε στο πρόγραμμα επιβράβευσης Hotels.com Rewards της Hotels.com. Η εγγραφή είναι δωρεάν και θα σας πάρει μόνο δύο λεπτά. Όταν έχετε πραγματοποιήσει διαμονή 10 ημερών, θα κερδίζετε 1 διανυκτέρευση δωρεάν*. Οπότε, ακόμα και ένα σαββατοκύριακο σε Τόρφχαους θα αποτελεί το πρώτο βήμα για τη δωρεάν διανυκτέρευση ξενοδοχείου σας. Γιατί να κλείσετε διαμονή σε Τόρφχαους μέσω της Hotels.com; Εμείς σας βοηθάμε να βρείτε το τέλειο δωμάτιο ξενοδοχείου για κάθε περίσταση και διαθέτουμε 81 ξενοδοχεία σε Τόρφχαους για την επιλογή σας. Συγκρίνετε ξενοδοχεία με τη γρήγορη και εύχρηστη λειτουργία αναζήτησης ξενοδοχείου μας και φιλτράρετε με βάση: - Τιμή - Τοποθεσία - Περιοχές σε Τόρφχαους - Αξιοθέατα σε Τόρφχαους - Ξενοδοχεία σε διαφορετικά μέρη (Γερμανία) - 863 σχόλια από πελάτες της Hotels.com για διανυκτερεύσεις σε Τόρφχαους - Αριθμός αστέρων - Παροχές - Όνομα ξενοδοχείου και αλυσίδα ξενοδοχείου - Θέμα Για κάθε ξενοδοχείο προσφέρουμε: - Τιμές ξενοδοχείου που ενημερώνονται κάθε λεπτό - Διαθέσιμες ημερομηνίες - Λεπτομερείς πληροφορίες και φωτογραφίες - Λεπτομερείς χάρτες που δείχνουν την τοποθεσία των ξενοδοχείων, καθώς και τις κοντινότερες συγκοινωνίες και αξιοθέατα σε Τόρφχαους Όταν κλείνετε ένα από τα ξενοδοχεία μας με τη Hotels.com, στέλνουμε τα στοιχεία της κράτησής σας μέσω email και μηνύματος, μαζί με τα στοιχεία επικοινωνίας και οδηγίες για το πώς να φτάσετε στο ξενοδοχείο. Αν χρειάζεστε κάποια βοήθεια, απλώς καλέστε μας τηλεφωνικώς. Για να επωφεληθείτε πλήρως από τις υπηρεσίες μας, κατεβάστε την εφαρμογή της Hotels.com για κινητές συσκευές και tablet και εγγραφείτε στο ενημερωτικό δελτίο μας ή ακολουθήστε μας στο Facebook, Google+ ή Twitter, ώστε να βλέπετε τις πιο πρόσφατες προσφορές και εκπτώσεις ξενοδοχείων μας για Ελλάδα, αλλά και για όλο τον κόσμο στη Hotels.com.


ΜΑΓΕΙΡEΙΟ ΕΚΣΤΡΑΤΕΙΑΣ NOTKOCHER, ΜΕ ΣΤΕΡΕΟ ΚΑΥΣΙΜΟ\nΑρχική σελίδα / CAMPING / Αξεσουάρ\nΜΑΓΕΙΡΕΙΟ ΕΚΣΤΡΑΤΕΙΑΣ NOTKOCHER ΜΕ ΣΤΕΡΕΟ ΚΑΥΣΙΜΟ ποσότητα\nΚωδικός προϊόντος: ACCD001 Κατηγορίες: CAMPING, Αξεσουάρ, Διάφορα, Διάφορα εξοπλισμού, ΕΞΟΠΛΙΣΜΟΣ\nΠροέλευση Ελβετικού Στρατού.\nΗ συσκευασία περιέχει στερεό καύσιμο και σπίρτα.\nΔιάμετρος: 7.5 cm\nΒάρος: 170 g\nΦΑΚΟΣ MAXLITE ΑΔΙΑΒΡΟΧΟΣ – ΚΑΤΑΔΥΣΗΣ ,\nΦΑΚΟΣ-ΛΑΜΠΑ GELERT XENON


Welcome Tomorrow: Νέα χρηματοδοτικά από τη Mercedes-Benz | Drive\nH Hyundai Hellas ανακοίνωσε τον τιμοκατάλογο του νέου i20\nΤο δημοφιλέστερο μοντέλο της Hyundai είναι ήδη διαθέσιμο στις Εκθέσεις Hyundai με τιμή εκκίνησης €12.990 και πλούσιες εκδόσεις εξοπλισμού.\nΠαρασκευή, 25 Σεπτεμβρίου 2020 | Επικοινωνία\nΤο νέο i20 αποτελεί την τρίτη γενιά του δημοφιλούς μοντέλου της Hyundai που ντεμπουτάρισε το 2008. και είναι το πρώτο αυτοκίνητο της κορεατικής εταιρείας στην Ευρώπη που υιοθετεί τη νέα σχεδιαστική φιλοσοφία «Sensuous Sportiness». Σε σύγκριση με τον προκάτοχό του, το νέο i20 είναι μισό πόντο μακρύτερο, τρεις πόντους πιο φαρδύ και 2,4 cm χαμηλότερο, με Full LED προβολείς και νέας σχεδίασης αλουμινένιες ζάντες σε 16” και 17”.\nΟι επιβάτες των πίσω καθισμάτων απολαμβάνουν ακόμη πιο άνετους χώρους, χάρη στο κατά ένα πόντο μακρύτερο μεταξόνιο, το μεγαλύτερο πλάτος και το χαμηλό τούνελ στο πάτωμα. Η πολύ καλή ορατότητα του προκατόχου του βελτιώνεται ακόμη περισσότερο, χάρη στη χαμηλότερη βασική γραμμή και στο μικρό παράθυρο πίσω από τις πίσω πόρτες.\nΟ χώρος αποσκευών αυξήθηκε κατά 26 λίτρα, προσφέροντας συνολικά 352 lt, ενώ διαθέτει και νέο, έξυπνο τρόπο επιτόπιας αποθήκευσης της εταζέρας για περίπτωση μεταφοράς ογκωδών αντικειμένων.\nΕπιπλέον, το χαμηλότερο κατά 2,4 cm κατώφλι φόρτωσης ενισχύει την ευχρηστία και την πρακτικότητα.\nΣτην καμπίνα, ο οδηγός ενημερώνεται από μια πλήρως ψηφιακή οθόνη οργάνων 10,25”, όπου απεικονίζονται κα τα Driving Modes, ενώ μια κεντρική οθόνη αφής 8” υποστηρίζει το σύστημα πολυμέσων και ψυχαγωγίας. Οθόνη που προσφέρει λειτουργίες split-screen για ταυτόχρονες απεικονίσεις, υποστηρίζει ασύρματα Apple CarPlay και Android Auto, ενώ κατά τους ελιγμούς της όπισθεν προβάλλει δυναμικές γραμμές καθοδήγησης στην κάμερα οπισθοπορίας.\nΤο εσωτερικό του νέου νέου Hyundai i20 φωτίζεται ατμοσφαιρικά με LED, ενώ την ηχητική ψυχαγωγία και ενημέρωση έχει αναλάβει ένα premium σύστημα ήχου της Bose με οκτώ ηχεία, περιλαμβανομένου ενός subwoofer.\nΤο νέο Hyundai i20 διαθέτει γκάμα κινητήρων της οικογενείας SmartStream με βασικό μοτέρ το 4κύλινδρο MPi των 1,2 lt με τους 84 ίππους και το 3κύλινδρο τουρμπο GDi 1.0 σε δύο εκδοχές ισχύος, με 100 ή 120 άλογα. Για πρώτη φορά, το τελευταίο διαθέτει με 48βολτο ηλεκτρικό σύστημα –προαιρετικά στην έκδοση των 100 PS, στάνταρ σε αυτή των 120 PS -συμβάλλοντας στη μείωση της κατανάλωσης και των εκπομπών CO2.\nΤο σύστημα mild hybrid των 48V συνδυάζεται με αυτόματο κιβώτιο διπλού συμπλέκτη επτά σχέσεων (7DCT) ή με ένα πρόσφατα εξελιγμένο χειροκίνητο κιβώτιο έξι σχέσεων, το Intelligent Manual Transmission (iMT).\nΤο νέο Hyundai i20 διαθέτει στον βασικό εξοπλισμό το πληθωρικό πακέτο ασφαλείας S-10 Hyundai SmartSense που, στην αναβαθμισμένη εκδοχή του, περιλαμβάνει επιπρόσθετα δύο νέες τεχνολογίες: Το σύστημα αποφυγής εμπρόσθιας σύγκρουσης (Forward Collision-Avoidance Assist) που επιπλέον ανιχνεύει και πεζούς, και το σύστημα Προειδοποίησης Αναχώρησης Προπορευόμενου Οχήματος (Leading Vehicle\n1. VSM - Συνεργασία Ηλεκτρικής Υποβοήθησης Τιμονιού (MDPS) και Ελέγχου Ευστάθειας (ESC)\n2. TPMS – Σύστημα Ελέγχου Πίεσης Ελαστικών\n3. HAC - Σύστημα Υποβοήθησης Εκκίνησης σε Ανηφόρα\n4. SL - Αυτόματο Σύστημα Περιοριστή Ταχύτητας\n5. LDW - Σύστημα Προειδοποίησης Εκτροπής Λωρίδας\n6. LVDA (νέο) - Σύστημα Προειδοποίησης Αναχώρησης Προπορευόμενου Οχήματος\n7. LKA - Σύστημα Υποβοήθησης Διατήρησης Λωρίδας\n8. FCW - Σύστημα Προειδοποίησης Μετωπικής Σύγκρουσης\n9. FCA City - Σύστημα Αυτόματης Έκτακτης Πέδησης (χαμηλών ταχυτήτων)\n10. FCA Interurban - Σύστημα Αυτόματης Έκτακτης Πέδησης (μεσαίων ταχυτήτων)\n11. FCA Pedestrian (νέο) - Σύστημα Αυτόματης Έκτακτης Πέδησης (ανίχνευση πεζών)\n12. HBA - Σύστημα Αυτόματης Ρύθμισης Υψηλής Σκάλας Φώτων\n13. DAW - Σύστημα Προειδοποίησης Απόσπασης Προσοχής Οδηγού\nΕπίσης, το ολοκαίνουργιο i20 διαθέτει στάνταρ το σύστημα E-Call, που επιτρέπει στους επιβάτες του να επικοινωνούν χωρίς χρέωση με τον πανευρωπαϊκό αριθμό εκτάκτου ανάγκης 112 με το απλό πάτημα ενός κουμπιού. Επιπλέον, το σύστημα ενεργοποιείται αυτόματα αν ανοίξουν οι αερόσακοι, σώζοντας πολύτιμο χρόνο σε μία έκτακτη κατάσταση.\nΤαυτόχρονα, στις νέες πρόσθετες διαθέσιμες τεχνολογίες ασφαλείας του i20 συγκαταλέγονται ασυνήθιστες για την κατηγορία λειτουργίες, όπως Lane Following Assist (LFA) που διατηρεί το αυτοκίνητο μόνιμα στο κέντρο της λωρίδας, Blind-spot Collision-avoidance Assist (BCA), Rear Cross-traffic Collision Assist (RCCA), Parking Collision-Avoidance Assist – Reverse (PCA-R). Το τελευταίο, χάρη στα πίσω ραντάρ (έξτρα), πέραν της απλής προειδοποίησης, υποβοηθά ενεργητικά στην αποφυγή σύγκρουσης στην πίσω περιοχή: Είτε με οχήματα στο τυφλό σημείο του καθρέφτη είτε με κάθετα διερχόμενα οχήματα κατά την όπισθεν είτε με πίσω όχημα σε διαδικασία στάθμευσης.\nΑναλυτικά, η τιμή όλων των εκδόσεων του Hyundai i20 BC3\nΠατήστε εδώ και διαμορφώστε το δικό σας νέο Hyundai i20 στον configurator της ελληνικής αντιπροσωπείας\nΑναλυτικός τιμοκατάλογος και εξοπλισμός όλων των εκδόσεων του νέου Hyundai i20165.54 KB\nΑναλυτικά τεχνικά χαρακτηριστικά του νέου Hyundai i20123.28 KB\nTo επίσημο φυλλάδιο του νέου Hyundai i20 στα ελληνικά769.53 KB\nΑπό €16.590 το ανανεωμένο Hyundai i30\nΔιατίθεται στην ελληνική αγορά με φρέσκια εμφάνιση, ήπια υβριδικούς κινητήρες και αναβαθμισμένο εξοπλισμό.\nΤο ανανεωμένο Hyundai i30 είναι άρχισε ήδη να διατίθεται στην ελληνική αγορά με φρεσκαρισμένη εμφάνιση, ήπια υβριδικούς κινητήρες, βελτιωμένη ασφάλεια και περισσότερη τεχνολογία στο εσωτερικό.\nΗ βασική του τιμή είναι στις €16.590 με τον κινητήρα 1.5 MPI των 110 ίππων, στην έκδοση εξοπλισμού Premium η οποία περιλαμβάνει air condition, cruise control, δερμάτινη επένδυση τιμονιού και επιλογέα ταχυτήτων, τροχούς ελαφρού κράματος, infotainment με οθόνη 8 ιντσών, κάμερα οπισθοπορείας και ένα πλήρες πακέτο ηλεκτρονικών βοηθημάτων ασφάλειας Hyundai SmartSense.\nΔΕΙΤΕ ΑΚΟΜΗ: Αυτό είναι το ανανεωμένο Hyundai i30 - Όλες οι αλλαγές\nΣτην έκδοση Distinctive η τιμή ανεβαίνει στις €17.690 και ο εξοπλισμός εμπλουτίζεται με ένα ψηφιακό πίνακα οργάνων 7 ιντσών. Στις αντίστοιχες εκδόσεις της έκδοσεις με τον κινητήρα 1.0Τ των 120 ίππων, οι τιμές φτάνουν στις €17.490 και €18.590, ενώ στην έκδοση εξοπλισμού N-Line η τιμή ανεβαίνει στις €20.390.\nΗ έκδοση 1.0Τ προσφέρεται και ως mild Hybrid με ηλεκτρικό κύκλωμα 48V με τιμή που ξεκινά από €18.190 (έκδοση εξοπλισμού Premium) με μηχανικό κιβώτιο ή στις €19.590 ευρώ με το 7-DCT κιβώτιο.\nΣτην έκδοση με τον νέο κινητήρα 1.5Τ των 159 PS και mild hybrid σύστημα οι τιμές για το βασικό πακέτο εξοπλισμού premium ξεκινάνε από €19.490 με μηχανικό και €20.790 ευρώ με αυτόματο κιβώτιο, ενώ στην έκδοση εξοπλισμού N-Line οι τιμές διαμορφώνονται αντίστοιχα στις €22.390 και €23.990.\nΓια όσους επιμένουν στην πετρελαιοκίνηση η Hyundai προσφέρει για το ανανεωμένο i30 δύο προστάσεις στα 1,6 λίτρα. Η πρώτη αποδίδει 115 PS τιμάται €20.590 με μηχανικό κιβώτιο και €22.390 με αυτόματο. Η diesel 48V αποδίδει ισχύ 136 PS, με τιμές που ξεκινούν από €21.990 με μηχανικό και €23.490 με 7-DCT αυτόματο κιβώτιο.\nΤέλος, για το Hyundai i30 Fastback, η αρχική του τιμή είναι στις €17.990 ευρώ.\nΠατήστε εδώ και διαμορφώστε το δικό σας ανανεωμένο Hyundai i30 στον configurator της αντιπροσωπείας


. : «ΙΒ΄ ΚΟΡΙΝΘΟΥ ΠΑΥΛΕΙΑ 2018» ΥΠΟΔΟΧΗ Ι. ΛΕΙΨΑΝΩΝ ΚΑΙ ΙΕΡΑ ΑΓΡΥΠΝΙΑ ΠΡΟΣ ΤΙΜΗΝ ΠΑΝΤΩΝ ΤΩΝ ΕΝ ΚΟΡΙΝΘΙΑ ΑΓΙΩΝ ΣΤΟΝ ΚΑΘΕΔΡΙΚΟ Ι. ΝΑΟ ΑΠ. ΠΑΥΛΟΥ ΚΟΡΙΝΘΟΥ.\n«ΙΒ΄ ΚΟΡΙΝΘΟΥ ΠΑΥΛΕΙΑ 2018» ΥΠΟΔΟΧΗ Ι. ΛΕΙΨΑΝΩΝ ΚΑΙ ΙΕΡΑ ΑΓΡΥΠΝΙΑ ΠΡΟΣ ΤΙΜΗΝ ΠΑΝΤΩΝ ΤΩΝ ΕΝ ΚΟΡΙΝΘΙΑ ΑΓΙΩΝ ΣΤΟΝ ΚΑΘΕΔΡΙΚΟ Ι. ΝΑΟ ΑΠ. ΠΑΥΛΟΥ ΚΟΡΙΝΘΟΥ.\nΤην Τετάρτη, 19 Ιουνίου 2018, στο πλαίσιο των Εορταστικών Εκδηλώσεων «ΙΒ’ ΚΟΡΙΝΘΟΥ ΠΑΥΛΕΙΑ 2018», στα Προπύλαια του Ι. Ναού Αποστόλου Παύλου στην Κόρινθο και ώρα 8:00΄ μ.μ. θα πραγματοποιηθεί η Υποδοχή των Ιερών Λειψάνων των Αγίων:\nΤιμίου Προδρόμου, Αποστόλου Ιάσονος και Ακύλα, Ιερομαρτύρων Διονυσίου Αρεοπαγίτου και Βλασίου, Αγίων Σωφρονίου Ιεροσολύμων και Μακαρίου Κορίνθου, Μεγαλομάρτυρος Γεωργίου, Αγίας Φωτεινής της Σαμαρείτιδος, των Αγίων Μαρτύρων Λεωνίδου και της συνοδείας αυτού Οσίων Παταπίου, Νίκωνος του Νέου και Οσίας Υπομονής ως και οι Ιερές Εικόνες, της Παναγίας «ΠΑΡΑΜΥΘΙΑΣ» και πάντων των εν Κορινθία Αγίων.


ΒΡΙΣΚΕΣΤΕ: Αρχική»Opinion»Οι millennials αλλάζουν την αγορά της Ευρώπης\nBy panos12 on\t 11 Φεβρουαρίου, 2020 Opinion\nΤου Andy Wild*\nΔημιουργήστε τους συναισθήματα. Οι millennials προτιμούν να αγοράζουν «εμπειρίες» παρά προϊόντα. Η επιτυχία των παιχνιδιών απόδρασης είναι μια απτή απόδειξη αυτής της τάσης.\nΟι επιχειρήσεις που δραστηριοποιούνται στους κλάδους της φιλοξενίας και του ελεύθερου χρόνου καθώς και στους κλάδους της λιανικής και της τεχνολογίας μπορούν να επωφεληθούν από τη συγκεκριμένη εξέλιξη εάν αξιοποιήσουν την ανάγκη των νέων καταναλωτών για περιπέτεια.\nΤο τέλος του ενός προϊόντος «για όλα τα γούστα». Οι νέοι Eυρωπαίοι έλκονται από τα ιδιαίτερα, εξατομικευμένα και τοπικά προϊόντα. Είναι χαρακτηριστικό ότι στην Ευρώπη οι μικρο-ζυθοποιίες έχουν τριπλασιαστεί μέσα σε μόλις 6 χρόνια. Αυτή η τάση αναζήτησης της μοναδικότητας μπορεί να ικανοποιηθεί με την «εξατομίκευση» των προϊόντων.\nΤο ίδιο πλαίσιο, οι νέοι eυρωπαίοι καταναλωτές δίνουν ιδιαίτερη προσοχή στο πώς και πού παράγονται τα προϊόντα που αγοράζουν. Η έρευνα της HSBC τονίζει τη δυνατότητα οι επιχειρήσεις να εκμεταλλευτούν τις νέες τεχνολογίες όπως αυτή της τρισδιάστατης εκτύπωσης για να παράγουν προϊόντα «κατά παραγγελία» .\nΗ γενιά του Instagram. Οι νέοι τεχνολογικά καταρτισμένοι καταναλωτές νιώθουν άνετα να κάνουν αγορές διαδικτυακά ακόμη και απευθείας από τα social media. Επτά στους δέκα χρήστες του Instagram είναι κάτω των 35 ετών και το 80% των χρηστών ακολουθούν κάποιον εταιρικό λογαριασμό.\nΣτον καταναλωτικό κλάδο η παρουσία εταιρικού λογαριασμού στα social media και η ουσιαστική αλληλεπίδραση με τους καταναλωτές μέσω των κοινωνικών δικτύων είναι καίριας σημασίας.\nΠαραμένοντας «υγιείς». Οι νέοι Ευρωπαίοι δίνουν ιδιαίτερη προσοχή στη διατροφή τους και στην άσκηση. Η αξία της ευρωπαϊκής αγοράς του fitness αποτιμάται στα 26,6 δισεκατομμύρια ευρώ και είναι η μεγαλύτερη παγκοσμίως.\nΣύμφωνα με έρευνες, η πλειοψηφία των νεαρότερων καταναλωτών θα δαπανούν περισσότερα χρήματα σε αθλητική ένδυση και υπόδηση στο μέλλον. Παρομοίως, η αγορά οργανικών τροφίμων στην ΕΕ έχει αυξηθεί κατά 50% την τελευταία τετραετία, αγγίζοντας τα 30 δισεκατομμύρια ευρώ.\nΣε αυτό το πλαίσιο, οι εταιρείες που δραστηριοποιούνται στους κλάδους της υγείας, της διατροφής και της ευεξίας έχουν δυνατότητες εντυπωσιακής ανάπτυξης.\n*Επικεφαλής Commercial Banking της HSBC για την Ευρώπη


Στάση εργασίας στο μετρό - Αυξημένη η κίνηση στο κέντρο της Αθήνας | Liberal.gr\nΣε στάση εργασίας από την έναρξη της βάρδιας έως τις 10 π.μ. προχωρούν σήμερα οι εργαζόμενοι στο μετρό, αντιδρώντας στη μετακίνηση 24 υπαλλήλων από τις θέσεις που είχαν τοποθετηθεί.\nΣημειώνεται ότι κανονικά λειτουργεί ο Ηλεκτρικός.\nΑποτέλεσμα της στάσης εργασίας ήταν από τις πρώτες πρωινές ώρες να έχει δημιουργηθεί κομφούζιο στους κεντρικούς δρόμους της Αθήνας.\nΣυγκεκριμένα από τις 7 το πρωί παρατηρούνται προβλήματα σε κεντρικούς οδικούς άξονες όπως η λεωφόρος Κηφισού και στα δύο της ρεύματα από τη Μεταμόρφωση μέχρι το Αιγάλεω, η κάθοδος της Μεσογείων από το ύψος του Σταυρού, η κάθοδος της Κηφισίας κατα τμήματα, η Ηλιουπόλεως και η Αλεξάνδρας.


19 Ιουνίου 1951: Πεθαίνει ο Άγγελος Σικελιανός – ΑΡΙΣΤΕΡΕΣ ΔΡΑΣΕΙΣ\n19 Ιουνίου 1951: Πεθαίνει ο Άγγελος Σικελιανός\nΣ’ αυτό το φέρετρο ακουμπά η Ελλάδα ! Ένα βουνό με δάφνες αν υψώσουμε ως το Πήλιο κι ως την Όσσα, κι αν το πυργώσουμε ως τον έβδομο ουρανό, ποιόν κλεί, τι κι αν το πει η δικιά μου γλώσσα.\nΑυτά είπε ο Άγγελος Σικελιανός για τον Κωστή Παλαμά την ημέρα που ο τελευταίος άφηνε αυτόν τον μάταιο κόσμο τον Φεβρουάριο του 1943. Ο λόγος του και ο θάνατος του σπουδαίου φίλου του αποτέλεσε ένα από τα πιο σημαντικά αντικατοχικά συλλαλητήρια.\nΑποφοίτησε από το τετρατάξιο γυμνάσιο το 1900 και τον επόμενο χρόνο εγγράφηκε στη Νομική Σχολή της Αθήνας, χωρίς ωστόσο να ολοκληρώσει ποτέ τις νομικές του σπουδές. Τα ενδιαφέροντά του ήταν καθαρά λογοτεχνικά και από νωρίς μελέτησε Όμηρο, Πίνδαρο, Ορφικούς και Πυθαγόρειους, λυρικούς ποιητές, προσωκρατικούς φιλοσόφους, Πλάτωνα, Αισχύλο αλλά και την Αγία Γραφή και ξένους λογοτέχνες όπως τον Ντ’ Αννούντσιο. Τα επόμενα χρόνια πραγματοποίησε αρκετά ταξίδια και στράφηκε στην ποίηση και το θέατρο.\nΤο 1902, δημοσίευσε τα πρώτα του ποιήματα στα λογοτεχνικά περιοδικά Διόνυσος και Παναθήναια. Σημαντικό σταθμό στη ζωή του Σικελιανού η γνωριμία του το 1905 με την Αμερικανή Εύα Πάλμερ, η οποία σπούδαζε στο Παρίσι ελληνική αρχαιολογία και χορογραφία. Νυμφεύτηκαν το 1907 στο Μπαρ Χάρμπορ του Μέιν των ΗΠΑ. Το ζεύγος εγκαταστάθηκε το επόμενο έτος στην Αθήνα. Εκείνη την περίοδο ο Σικελιανός ήρθε σε επαφή με αρκετούς πνευματικούς ανθρώπους και τελικά το 1909 δημοσίευσε την πρώτη του ποιητική συλλογή Αλαφροΐσκιωτος, η οποία προκάλεσε ιδιαίτερη αίσθηση στους φιλολογικούς κύκλους, αναγνωριζόμενη ως έργο-σταθμός στην ιστορία των νεοελληνικών γραμμάτων. Το ίδιο έτος γεννήθηκε και ο γιος του Γλαύκος.\nΟ Άγγελος Σικελιανός με την Εύα Πάλμερ στον τάφο του Βαλαωρίτη\nΚατά τη διάρκεια των Βαλκανικών Πολέμων, ο Σικελιανός θα επιστρατευτεί και θα συμμετάσχει ως απλός στρατιώτης στο μέτωπο της Ηπείρου. Ακολούθησε μια περίοδος έντονης αναζήτησης, που καταλήγει στην έκδοση των τεσσάρων τόμων της ποιητικής συλλογής Πρόλογος στη Ζωή, Η Συνείδηση της Γης μου (1915), Η Συνείδηση της Φυλής μου (1915), Η Συνείδηση της Γυναίκας (1916) και Η Συνείδηση της Πίστης (1917).\nΟ Πρόλογος στη Ζωή ολοκληρώθηκε αργότερα με τη Συνείδηση της Προσωπικής Δημιουργίας. Ακολουθούν ακόμα τα χαρακτηριστικά ποιήματα Το Πάσχα των Ελλήνων και Μήτηρ Θεού, της περιόδου 1917 – 1920, καθώς και διάφορες συνεργασίες του με λογοτεχνικά περιοδικά της εποχής.\nΑπό το φιλόδοξο αυτό σχέδιο το μόνο που πραγματοποιήθηκε τελικά ήταν οι Δελφικές Εορτές, αλλά και αυτές τον οδήγησαν σε οικονομική καταστροφή και χωρισμό με την Εύα Πάλμερ, αφού εγκαταστάθηκε στην Αμερική και επέστρεψε μόνο μετά τον θάνατο του ποιητή. Το 1939 του απονεμήθηκε το Κρατικό Λογοτεχνικό Βραβείο του 1938 για το σύνολο του ποιητικού του έργου. Το 1940, παντρεύτηκε την Άννα Καραμάνη, με τη συγκατάθεση τόσο της Εύας Πάλμερ όσο και του πρώην συζύγου της Καραμάνη.\nΗ Πάλμερ επιστρέφοντας στην Αμερική, αρχικά αναζήτησε χρηματοδότες για τη συνέχιση των «Δελφικών Εορτών». Παράλληλα, μέσα από διαλέξεις και άρθρα προωθούσε τη Δελφική Ιδέα. Η απήχηση δεν ήταν η αναμενόμενη. Κατά τη διάρκεια της Κατοχής κι ενώ ο Σικελιανός γινόταν εθνικός ήρωας διαβάζοντας στην κηδεία του Κωστή Παλαμά επαναστατικούς στίχους, η Εύα από την Αμερική αναζητούσε οικονομική βοήθεια για την Ελλάδα και στήριζε οικονομικά τον Άγγελο και τη γυναίκα του! Τρία χρόνια αργότερα, η Πάλμερ με τον Χένρι Μίλερ υποστήριξαν την υποψηφιότητα του Σικελιανού για το Βραβείο Νόμπελ….\nΗ αντίσταση στην κατοχή και οι προτάσεις για βραβείο νόμπελ\nTο 1943-1945 ήταν πρόεδρος της Εταιρίας Ελλήνων Λογοτεχνών ενώ υπήρξε μέλος του Ελληνοσοβιετικού Συνδέσμου. Υπήρξε επίσης 5 φορές υποψήφιος για το Νομπέλ Λογοτεχνίας:\nΤο 1946 προτάθηκε για Νόμπελ από το μέλος της Σουηδικής Ακαδημίας Anders Österling\nΤο 1947, προτάθηκε από τον Νίκο Βέη, που την ίδια χρονιά είχε προτείνει και τον Νίκο Καζαντζάκη με την σκέψη πως θα έπρεπε να βραβευτούν από κοινού\nΤο 1948, προτάθηκε από το μέλος της Βασιλικής Ακαδημίας Γραμμάτων, Ιστορίας και Αρχαιοτήτων της Σουηδίας Axel W Persson και το μέλος της Σουηδικής Ακαδημίας,συγγραφέα και δημοσιογράφο, Elin Wägner\nΤην ίδια χρονιά, ο Anders Österling, ο οποίος είχε προτείνει τον Σικελιανό το 1946, πρότεινε να μοιραστεί το βραβείο μαζί με τον νικητή εκείνης της χρονιάς Τ.Σ. Έλιοτ, αλλά η πρότασή του απορρίφθηκε.\nΤο 1949, προτάθηκε από το μέλος της Σουηδικής Ακαδημίας, συγγραφέα Sigfrid Siwertz\nΤο 1950 έγιναν δύο προτάσεις. Μια, με μοναδικό υποψήφιο τον ίδιο, από την Ελληνική Εταιρεία Λογοτεχνών και μια, σε συνδυασμό ξανά με τον Καζαντζάκη, από το μέλος της Σουηδικής Ακαδημίας συγγραφέα Hjalmar Gullberg.\nΟ Άγγελος Σικελιανός υπέφερε από χρόνια ημιπληγία και έφυγε από τη ζωή στις 19 Ιουνίου 1951(πριν 66 χρόνια) έπειτα από πολυήμερη νοσηλεία εξαιτίας λήψης φαρμάκου που του προκάλεσε σημαντικές διαταραχές. Το 1950 εντωμεταξύ ο Άγγελος κατάφερε να αποσπάσει χρηματική επιχορήγηση για την αναβίωση των «Δελφικών Εορτών»(εις μάτην) και η Εύα ετοιμάστηκε να ταξιδέψει στην Ελλάδα, κάτι που τελικά έγινε μετά τον θάνατό του το 1952. Η Καραμάνη με την Πάλμερ και τον Σικελιανό είχαν άριστες σχέσεις.\nΣτις 4 Ιουνίου του 1952, η Πάλμερ υπέστη καρδιακή προσβολή ενώ παρακολουθούσε στους Δελφούς τον «Προμηθέα Δεσμώτη»….\nΣε ηλικία 78 χρόνων, τάφηκε δίπλα στον Άγγελο Σικελιανό στους Δελφούς, ο οποίος είχε πεθάνει ένα χρόνο νωρίτερα…\nΤα καλλιτεχνικά εγχειρήματα της Πάλμερ και η στήριξη της δελφικής ιδέας ήρθαν σε μία περίοδο μεταξύ παγκόσμιων πολέμων. Το ζεύγος Πάλμερ-Σικελιανού δεν ήταν οι πρώτοι άνθρωποι που επεχείρησαν μία αναβίωση του πνεύματος των Δελφών στην Ελλάδα και δεν θα ήταν και οι τελευταίοι. Η δελφική ιδέα επιβιώνει στη σύγχρονη εποχή με θεσμούς όπως το Διεθνές Δελφικό Συμβούλιο και το Ευρωπαϊκό Πολιτιστικό Κέντρο Δελφών. Πολλά από τα ίδια ιδεώδη και αρχές ενσωματώνονται σε σύγχρονες προσπαθειες μουσικής, χορού και αθλητικών αγώνων.\nΟι πρώτες Δελφικές Εορτές, που διοργανώθηκαν από το ζεύγος Σικελιανού στους Δελφούς, άρχισαν στις 9 Μαΐου 1927, με εκδηλώσεις που απλώνονταν σε αρκετές ημέρες. Οι προετοιμασίες είχαν αρχίσει σχεδόν τρία χρόνια νωρίτερα και επεφύλασσαν τόσο απογοητεύσεις όσο και απροσδόκητες επιτυχίες. Αναζητήθηκε η οικονομική στήριξη και συνεργασία του ελληνικού κράτους, εκπαιδευτικών ιδρυμάτων, επιχειρήσεων και συλλόγων-ομάδων ενδιαφέροντος.\nΗ Εύα Πάλμερ ξόδεψε χρήματα από την περιουσία που είχε κληρονομήσει από τους γονείς της, και επιπλέον εξασφάλισε δάνεια. Στην πορεία συνάντησε απάθεια, ευθεία αντίθεση με την όλη ιδέα, και κάποιες φορές ενθάρρυνση και υποστήριξη. Στο πρόγραμμα των εορτών η Πάλμερ ανέλαβε την παραγωγή για τη θεατρική παράσταση του Προμηθέως Δεσμώτου. Σκηνοθέτησε την παράσταση, εκπαίδευσε τον χορό της τραγωδίας και ύφανε όλες τις ενδυμασίες των ηθοποιών.\nΑνέθεσε στο Ψάχο να γράψει τη μουσική για το έργο, καθώς αισθανόταν ότι μόνο εκείνος κατανοούσε την αληθινή φύση της μουσικής που χρειαζόταν για να προσδώσει στην παράσταση την απαιτούμενη αυθεντικότητα. Ωστόσο, προς μεγάλη της στενοχώρια, ο Ψάχος επέμενε στην εισαγωγή συνοδεύουσας ορχήστρας μουσικών. Οι αρχαίες ελληνικές θεατρικές παραστάσεις δεν είχαν τέτοιες μουσικές ορχήστρες, αλλά ούτε και η αρχιτεκτονική του θεάτρου των Δελφών είχε χώρο για αυτή.\nΗ Πάλμερ απαιτούσε μία αυθεντική αναπαράσταση για τη συγκεκριμένη παραγωγή. Παρά τη στάση της, η ορχήστρα οργάνων τελικώς περιλήφθηκε στην παράσταση, αλλά προς έκπληξη και ανακούφισή της η μουσική της δεν ακούστηκε από τους περισσότερους θεατές εξαιτίας της αρχιτεκτονικής του θεάτρου.\nΠαρότι η Πάλμερ δεν θεωρούσε τον εαυτό της αυθεντία σε θέματα ελληνικής τραγωδίας και του χορού της, αισθανόταν ότι είχε μάθει αρκετά πάνω σε αυτά τα θέματα. Για τον λόγο αυτό ανέλαβε την παραγωγή της παραστάσεως, εμπιστευόμενη τόσο τις γνώσεις της όσο και το ένστικτό της.\nΗ θετική αποδοχή των πρώτων Εορτών εξασφάλισε τη συνεργασία του ελληνικού κράτους για μετέπειτα εορτές. Αποφασίστηκε να θεσπιστεί ένα λαχείο για να αποπληρώσει τα χρέη από τις πρώτες Δελφικές Εορτές και να πληρώσει για τις επόμενες. Η υποστήριξη του κοινού για τις Δελφικές Εορτές ήταν μεγάλη και η κυβέρνηση μπόρεσε να περάσει το σχετικό νομοσχέδιο του «Δελφικού Λαχείου» από τη βουλή. Εκείνη την εποχή η Ελλάδα είχε ένα λαχείο του οποίου τα έσοδα μοιράζονταν ανάμεσα στη χρηματοδότηση της αρχαιολογικής υπηρεσίας και του ελληνικού πολεμικού ναυτικού («Λαχείον του Στόλου»).\nΌταν λοιπόν ήρθε η ώρα να τυπωθούν οι λαχνοί του νέου λαχείου, τα πράγματα «κόλλησαν». Φαίνεται ότι υπαίτιος ήταν ο υπουργός των Ναυτικών, φοβούμενος ότι περισσότερα χρήματα από τα έσοδα των δύο λαχείων θα κατέληγαν στις Δελφικές Εορτές, μειώνοντας το μερίδιο του Λαχείου του Στόλου. Απογοητευμένη από αυτό το εμπόδιο, η Πάλμερ ταξίδεψε στην Αμερική για περίπου ένα έτος. Της ζητήθηκε να δώσει διαλέξεις σε διάφορα σχολεία, κολέγια και πανεπιστήμια, ενώ δημοσίευσε και αρκετές εργασίες πάνω στα θέματα των Δελφικών Εορτών και τη δελφική ιδέα. Η Πάλμερ διέσχισε τις ΗΠΑ μέχρι τον Ειρηνικό Ωκεανό και στη συνέχεια επέστρεψε στη Νέα Αγγλία. Η περιοδεία των διαλέξεων της απέφερε μόνο ένα περιορισμένο ποσό και κατά μεγάλο μέρος πλήρωνε η ίδια τα ταξιδιωτικά της έξοδα.\nΤης ζήτησαν να μείνει και να διδάξει στο Πανεπιστήμιο Γέηλ τα ελληνικά χορικά που είχε χορογραφήσει στον Προμηθέα Δεσμώτη. Ωστόσο, απέρριψε την προσφορά, πιστεύοντας ότι δεν θα μπορούσε να διδάξει τέτοια πράγματα με αυθεντικό και ταυτόχρονα επαναλαμβανόμενο τρόπο.\nΗ Πάλμερ επέστρεψε στην Αμερική ελπίζοντας να αναμοχλεύσει το ενδιαφέρον για τη δελφική ιδέα και τα μαθήματα για την αρχαία ελληνική δραματική ποίηση. Ο γάμος της με τον Άγγελο Σικελιανό ακυρώθηκε το 1934. Η Πάλμερ και ο Σικελιανός συνέχισαν να αλληλογραφούν και παράμειναν καλοί φίλοι μέχρι τον θάνατο του τελευταίου.\nΣυγκεντρώθηκαν σε τρεις τόμους με τον τίτλο Θυμέλη, Α’ και Β’, 1950, Γ’, 1954\nΠοίηση – Επιστολογραφία – Πεζά Κείμενα – Ανθολογίες\nΆγγελος Σικελιανός Τέλος κι αρχήν η μνήμη εδώ δεν έχει, Εισαγωγή – Ανθολόγηση – Φιλολογική επιμέλεια Κώστας Μπουρναζάκης, Εκδόσεις εφημ. «Η Καθημερινή», Αθήνα 2014.\nΘέματα Λογοτεχνίας, τχ. 18-21 (Ιουλ 2001 – Δεκ. 2002), σ. 7-88\ntvikaria 19 Ιον. 2017 23 Ιον. 2017 ΑΛΜΑΝΑΚ,ΒΙΟΓΡΑΦΙΕΣ\nΠροηγούμενες Προηγούμενο άρθρο: Ο Διονύσης Τσακνής αντικαθιστά το Λ. Ταγματάρχη στην ΕΡΤ\nΕπόμενες Επόμενο άρθρο: Ο ΣΥΡΙΖΑ για την Παγκόσμια Ημέρα των Προσφύγων


Κατασκευή ηλεκτρονικού καταστήματος Ηράκλειο\nΤο imonline shop αποτελεί μια καινοτόμο λύση που καλύπτει όλο το φάσμα των αναγκών διαχείρισης περιεχομένου ηλεκτρονικού καταστήματος. Λόγω της δομημένης του αρχιτεκτονικής εστιάζει στις τρέχουσες ανάγκες σας και επεκτείνεται γρήγορα και εύκολα.\nΤο imonline shop έχει σχεδιαστεί και έχει αναπτυχθεί με τρόπο, ώστε η ευκολία και η ταχύτητα διαχείρισης περιεχομένου να δίνει την εντύπωση στον χρήστη ότι πρόκειται για εφαρμογή desktop, παρά για online σύστημα διαχείρισης.\nΗ διαχείριση μέσω του imonline shop μπορεί να διεξαχθεί από οπουδήποτε και οποτεδήποτε. Δεν απαιτείται εγκατάσταση λογισμικού, παρά μόνο σύνδεση στο Internet και ένας web browser.\nΤο imonline shop είναι:\nΕνσωματωμένο SSL πιστοποιητικό\nΜε αναλυτικά reports\nΤο imonline shop δέχεται:\nΣύνδεση με Viva Payments\nΜεταφορά προϊόντων από άλλες πλατφόρμες\nΜεταφορά πελατών από άλλες πλατφόρμες\nΜεταφορά παραγγελιών από άλλες πλατφόρμες\nΤο imonline shop έχει αναπτυχθεί σε τεχνολογία PHP και MySQL.\nΔεν θα ήταν υπέροχο να έχετε ένα eshop που η εταιρεία σας θα ήταν απολύτως περήφανη; Όπου σε κάθε σας επίσκεψη να σας ενθουσιάζει και να ακούτε συνέχεια τα καλύτερα σχόλια από τους πελάτες και τους συνεργάτες; Η imonline κατασκευάζει eshop όμορφα, σύγχρονα, λειτουργικά. Γνωρίστε τα έξι βήματα για ένα άριστο eshop με την imonline.\nΓια την εταιρεία μας η έρευνα και η δομή προγράμματος για την δημιουργία ενός eshop είναι το πιο κρίσιμο βήμα. Μελετάμε προσεκτικά τα πάντα γύρω από τον πελάτη και τις ανάγκες του, ενημερωνόμαστε για τον ανταγωνισμό και καταγράφουμε την καλύτερη δυνατή στρατηγική που πρέπει να ακολουθήσουμε.\nΟι ανάγκες του κάθε πελάτη είναι μοναδικές έτσι το σημείο εκκίνησης είναι η είσοδος μας στην καρδιά της επιχείρησης.\nΗ πρώτη εικόνα του επισκέπτη σε ένα eshop είναι ο σχεδιασμός του, οι βασικές επιλογές και οι κανόνες πλοήγησης που τίθενται από αυτό. Ο σχεδιασμός ενός eshop αποτελεί το άλφα και το ωμέγα για τον επισκέπτη έτσι ώστε να τον ευχαριστεί και να κάνει την πλοήγηση του εύκολη και ξεκάθαρη. Η δομή ενός eshop πρέπει να κατευθύνει τον επισκέπτη στο αντικείμενο που θέλουμε να εστιάσουμε, έτσι ώστε να προβάλλουμε ιδανικά και με σωστή ροή τις υπηρεσίες του.\nΤο δημιουργικό τμήμα της εταιρείας αναλαμβάνει να δημιουργήσει την μακέτα που ευχαριστεί απόλυτα τον πελάτη και καλύπτει τις ανάγκες της εποχής.\nΤο στάδιο της ανάπτυξης αποτελεί την μεταφορά της μακέτας της ιστοσελίδας από την μορφή της εικόνας που δημιουργήσαμε στην πλήρη λειτουργική μορφή της σε eshop. Η πλατφόρμα που στηρίζονται οι ιστοσελίδες μας είναι το δικό μας εξελιγμένο λογισμικό, imonline shop.\nΤο λογισμικό μας είναι ιδανικό για κάθε χρήση, αξιόπιστο, ασφαλές και γρήγορο με δυνατότητες εξέλιξης και τροποποίησης. Απλό και εύκολο στη χρήση από απλούς χρήστες του διαδικτύου μέχρι πολύ έμπειρους χειριστές.\nΟι ιστοσελίδες μας στηρίζονται σε άριστη δομή HTML, CSS, PHP και SQL, ακολουθούμε όλα τα διεθνή πρότυπα του W3C και το τμήμα προγραμματισμού της εταιρείας μας ακολουθεί και ενσωματώνει πάντα την αιχμή της τεχνολογίας.\nΈνα eshop πριν παραδοθεί, γεμίζει με το περιεχόμενο που έχουμε ως σκοπό να προβάλλουμε σε αυτό και περνάει από αναλυτικό έλεγχο από την εταιρεία μας για την σωστή και καλή λειτουργία, έτσι ώστε να μην προκύψουν προβλήματα στους επισκέπτες του.\nΔοκιμάζονται όλες οι συνθήκες προβολής στους τελευταίους πάντα περιηγητές και βεβαιωνόμαστε για την ομαλή της λειτουργία.\nΈνα από τα τελευταία βήματα πριν την ολοκλήρωση μιας ιστοσελίδας αποτελεί η άρτια εκπαίδευση του τελικού χειριστή της πλατφόρμας imonline shop και η απόλυτη κατανόηση αυτού έτσι ώστε να βρίσκεται ο χειριστής πάντα σε θέση να πραγματοποιήσει τις αλλαγές που επιθυμεί.\nΗ σωστή εκπαίδευση του τελικού χρήστη της πλατφόρμας είναι ζωτικής σημασίας καθώς αποκτά απόλυτο έλεγχο της ιστοσελίδας του.\nΗ ιστοσελίδα μόλις ολοκληρωθούν όλα τα παραπάνω βημάτων είναι στην τελική ευθεία για να δημοσιευθεί, έτσι δεν μένει κάτι άλλο παρά να βρεθεί δημιουργηθεί το όνομα χώρου και να μεταφέρουμε την ιστοσελίδα από το δοκιμαστικό χώρο σχεδιασμού, ανάπτυξης και ελέγχου στον χώρο φιλοξενίας της.


Οθωμανική κρήνη στην Χαλκίδα | Eviaportal.gr - Χαλκίδα\n12/10/2014 - Τελευταία ενημέρωση στις 12/10/2014 9:28:39 μμ\nΗ αραβικού τύπου οθωμανική κρήνη στην πλατεία πεσόντων οπλιτών στη Χαλκίδα\nΗ μαρμάρινη κρήνη είναι Αραβικού τύπου και έχει ανάγλυφο διάκοσμο καθώς και επιγραφές στα αραβικά με δεήσεις και προσευχές στο θεό αλλά και πληροφορίες για την συντήρηση της. Στην ύπαρξη της τούρκικης κρήνης της Χαλκίδας αναφέρεται και ο Τούρκος περιηγητής Εβλιά Τσελεμπή κατά το πέρασμα του από την Χαλκίδα.\nΗ μαρμάρινη κρήνη κατασκευάστηκε το 1665 κατά την διάρκεια της Οθωμανικής περιόδου της Χαλκίδας και βρίσκεται στην πλατεία πεσόντων Οπλιτών (πρώην πλατείας Συντάγματος) και μόλις 50 μέτρα από το τζαμί του Εμίρ Ζαδέ.\nΗ επιγραφή στην μπροστινή πλευρά της κρήνης αναφέρει τα ακόλουθα:\nΣτην δεξιά πλευρά της κρήνης η επιγραφή αναφέρεται στην επισκευή της το 1796 «Επιδιόρθωση υπό Ιμπραήμ Εμπνέ Μωχάμετ το 1796 Υπαρχηγού του Πυροβολικού του Φρουρίου Χαλκίδας».\nΑπό το 1937 έχει ανακηρυχθεί σε ιστορικό μνημείο τόσο το τζαμί όσο και η αραβική κρήνη.


Αποκριάτικο πάρτι την Τσικνοπέμπτη από το Σύλλογο Θεόπετρας | TaMeteora.gr\nΑρχική ΤΟΠΙΚΑ ΑΤΖΕΝΤΑ Αποκριάτικο πάρτι την Τσικνοπέμπτη από το Σύλλογο Θεόπετρας\nΑποκριάτικο πάρτι την Τσικνοπέμπτη από το Σύλλογο Θεόπετρας\n25 Φεβρουαρίου 2019, 12:34\nΟ Εξωραϊστικός και Εκπολιτιστικός Σύλλογος Θεόπετρας διοργανώνει αποκριάτικο πάρτι για τα παιδιά του χωριού την Τσικνοπέμπτη 28/2/2019 στην αίθουσα του Συλλόγου.\nΏρα προσέλευσης 17.30 το απόγευμα.\nΠροηγούμενο άρθροΕργαστήριο Πληροφορικής για κτηνοτρόφους στη Βιβλιοθήκη Καλαμπάκας\nΕπόμενο άρθροΠρώτο γκολ για Μήτρογλου στην Τουρκία και «τρελοκομείο» στα ηχεία\nΟ Πολιτιστικός Σύλλογος της Θεόπετρας τίμησε και φέτος τις γυναίκες\n8 Μαρτίου 2020, 21:14 0\nΌπως κάθε χρόνο έτσι και φέτος ο Εξωραϊστικός και Πολιτιστικός Σύλλογος Θεόπετρας τίμησε με τον τρόπο του τις γυναίκες. Στο καφέ-ψησταριά «Ρόμβος» στους Αγίους Θεοδώρους...\nΟ Σύλλλογος της Θεόπετας γιορτάζει την ημέρα της Γυναίκας\n3 Μαρτίου 2020, 11:08 0\nΟ Εξωραϊστικός και Εκπολιτιστικός Σύλλογος Θεόπετρας καλεί όλες τις γυναίκες του χωριού και όχι μόνο, την Κυριακή 8 Μαρτίου 2020 και ώρα 19:00 στην...\n24 Φεβρουαρίου 2020, 13:28 0\nΟ Πολιτιστικός Συλλογος Κλεινοβου σας προσκαλεί να ετοιμάσουμε και να γιορτάσουμε όλοι μαζί τα παραδοσιακά κούλουμα την καθαρά Δευτέρα 2 Μαρτίου. Θα διασκεδάσουμε κ θα...


Ηλίας Ψυχογιός 23-06-2021 20:22 Τελευταία ενημέρωση: 23-06-2021 21:12\nΟ 37χρονος δράστης είχε συλληφθεί το 2018 για διακίνηση ναρκωτικών\nΤο έγγραφο της κλήτευσης του ιερέα ο οποίος επιτέθηκε με βιτριόλι σε Μητροπολίτες μέσα στη Μονή Πετράκη φέρνει κατ' αποκλειστικότητα στη δημοσιότητα το Lawandorder.gr.\nΑξίζει να σημειωθεί ότι ο δράστης, είχε συλληφθεί το 2018 για διακίνηση ναρκωτικών, ενώ σύμφωνα με ασφαλείς πληροφορίες του L&O μετά την επίθεση ο 37χρονος ιερέας είπε στους αστυνομικούς ότι «τους επιτέθηκα γιατί με καθαίρεσαν. Η υπόθεση των ναρκωτικών σε βάρος μου ήταν μια σκευωρία».\nΟι πληροφορίες αναφέρουν ότι συνεδρίαζε το Συνοδικό Δικαστήριο στον 2ο όροφο της Μονής με θέμα την καθαίρεση του Ιερέα, σε δεύτερο βαθμό. Ο προς καθαίρεση ιερέας είχε καταφέρει να περάσει μέσα στο χώρο της συνεδρίασης δύο μπουκάλια με καυστικό υγρό το οποία, όταν άκουσε την αρνητική γι' αυτόν απόφαση του Συνοδικό Δικαστήριο, εκτόξευσε προς τους παρευρισκόμενους.\nΌλοι οι τραυματίες, οι 7 Μητροπολίτες, οι δύο δικηγόροι και ο αστυνομικός φρουρός της Μονής έχουν μεταφερθεί στο Λαϊκό Νοσοκομείο, ενώ ο δράστης έχει ήδη συλληφθεί.


STYLING TIPS: 15 looks για τέλειο στιλ στην παραλία! - Tlife.gr\n25.06.2014 | 00:08\nSTYLING TIPS: 15 looks για τέλειο στιλ στην παραλία!\nΤο καλοκαίρι είναι επίσημα εδώ, που σημαίνει ένα πράγμα: Πολλές ώρες στην παραλία. Προφανώς, το να χαλαρώνεις στην άμμο και να ακούς τον ήχο της θάλασσας μεταφράζεται σε στιγμές ξεκούρασης και ανεμελιάς, έτσι το να ανησυχείς για το τι να φορέσεις στην παραλία μπορεί να φαίνεται λίγο αντιφατικό. Ωστόσο, αυτό δεν σημαίνει ότι δεν εξακολουθείς να θέλεις να φαίνεσαι cool και stylish..\nΓια αυτό κι εμείς σήμερα αποφασίσαμε να συγκεντρώσουμε μερικά τέλεια beach looks για να σου δώσουμε έμπνευση και για τις δικές σου εμφανίσεις στην παραλία.\nΕίτε πρόκειται για ένα αέρινο maxi φόρεμα πάνω από ένα μαγιό, ένα δεμένο t-shirt ή μια τουνίκ με εντυπωσιακά αξεσουάρ, αυτά τα 15 looks να είσαι σίγουρη πως θα σε κάνουν να θέλεις να ανανεώσεις άμεσα και το δικό σου look παραλίας!


ΣΦΟΛΙΑΤΑ το όνειρο κάθε πάσχοντα από κοιλιοκάκη !!!!\nΤην ονειρεύομαι μήνες τώρα !\nΞεφυλλίζοντας το σχολικό μου βιβλίο μαγειρικής έπεσα στην συνταγή για την σφολιάτα αστραπή, όπως την αποκαλεί το βιβλίο. Οκ, σκέφτηκα, αξίζει μια δοκιμή.\nΚαι ξεκίνησα να την δοκιμάζω, καταλήγοντας στην συνταγή αυτή.\nΕίναι αρκετά εύκολη, το μόνο μυστικό στην επιτυχία της είναι το καλό και πολύ κρύο βούτυρο, και το μπαιν μαρι με παγάκια που τοποθετούμε την ζύμη στο ψυγείο για να κρυώσει. Γενικά θέλει κρύο η σφολιάτα .\nΤην φτιάχνω με το μπλε αλεύρι των μύλων Αγίων Γεωργίου.\nΩς τώρα έχουμε φτιάξει διάφορα πιτάκια άλλα εσείς θα βρείτε σίγουρα κι άλλες χρήσεις για την σφολιάτα μας....\nΑυτό που μου αρέσει πιο πολύ σε αυτή την ζύμη, είναι η υφή της , δεν μοιάζει να είναι χωρίς γλουτένη. Αλλά και στην γεύση είναι τέλεια, το πιστοποιούν η πέντε καλύτερη δοκιμαστές που υπάρχουν! Εμπιστευτείτε τους!\nΑς ξεκινήσουμε λοιπών με τα υλικά μας . Τονίζω ότι πρέπει να είναι κρύα.(εκτός από το αλεύρι φυσικά)\nτα υλικά είναι για δύο ταψιά του φούρνου\n200 στραγγιστό γιαούρτι με όλα τα λιπαρά ( όχι λάιτ )\nΚαι ξεκινάμε με την εκτέλεση\nΕτοιμάζουμε το μπαιν μαρι βαζόντας παγάκια σε ένα μπολ. Σε ένα άλλο μπολ, βάζουμε το αλεύρι και το αλάτι, πέρνουμε το βούτηρο και με ένα κρύο μαχαίρι κόβουμε μικρά κομματάκια πάνω στο αλεύρι. Τρίβουμε το βούτυρο με το αλέυρι να γίνει σπιροτό. Οσο πιο γρήγορα γίνεται, μετά βάζουμε το στραγγιστό γιαούρτι και τα ζυμώνουμε γρήγορα σε μια ζύμη. Τα τοποθετούμε στο μπεν μαρί και στο ψυγείο για μισή ώρα περίπου.\nΜετά απο την μισή ώρα το ανοίγουμε σε ορθογώνιο φύλλο και δηπλώνουμε της δύο άκρες προς τα μέσα\nκαι μετά διπλώνουμε στα δύο. Το ξαναβάζουμε ψυγείο για περίπου 15 λεπτά . Επαναλαμβάνουμε άλλες τρεις φορές και τα αφήνουμε άλλο ένα τέταρτο της ώρας να κρυώσει. Στο μεταξύ προθερμάνουμε τον φούρνο στους 220 βαθμούς, και ετοιμάζουμε την γέμιση μας. Σε αυτά τα πιτάκια βάλαμε τριμμένο σκλυροτύρι και ψιλοκομμένη καπνιστή γαλοπούλα χωρίς γλουτένη .\nΑνοίγουμε ένα φύλλο και κόβουμε με ένα κουπ πατ ή με ένα φλιτζάνι τα πιτάκια και τα γεμίζουμε\nΞέχασα να πω ότι το μπαιν μαρι καλά είναι να το έχουμε δίπλα μας και να βάζουμε τα κομματάκια που προκύπτουν το ένα πάνω στο άλλο. Για να ξανά ανοίξουμε σε σφολιάτα. Είπαμε η σφολιάτα αγαπά το κρύο. Τα κλείνουμε ελαφρά και με ένα πινέλο τα αλείφουμε με κρύο γάλα.\nΤα βάζουμε στον φούρνο και χαμηλώνουμε τον φούρνο στους 180 βαθμούς και στον αέρα. Ψήνουμε για περίππου 15 - 20 λεπτά, μέχρι να πάρουν χρώμα.\nΗ γεύση τους είναι τέλεια! Τραγανά και αφράτα !! Σαν πραγματική σφολιάτα !!\nδοκιμάστε τα φίλοι μου !!!\nΑναρτήθηκε από Xara Xaritou στις 1:50 μ.μ.\nΑνώνυμος 27 Φεβρουαρίου 2016 - 1:21 μ.μ.\nΚαλησπέρα! Δοκίμασα 2 φορες τη συνταγη για σφολιάτα, ακολουθώντας επακριβώς τα βηματα και τα υλικά, αλλά το αποτέλεσμα ήταν ένα πολύ βαρύ (λόγω της ποσότητας του βουτύρου) και καθόλου αφράτο ζυμακι. Τι δεν πηγε καλά? 'Ηθελα να φτιάξω κρουασανάκια, αλλά ματαίως... Μηπως .επρεπε να μπει και καποιο φουσκωτικό? πχ μαγιά ή baking powder?\nXara Xaritou 29 Φεβρουαρίου 2016 - 1:29 π.μ.\nΚαλημέρα, πολύ λυπάμε που δεν πέτυχε η συνταγή! Μηπως ηθελε λιγο ακομα διπλωμα? Για κρουασανακια πρέπει να μπει και μαγιά. Αυτην την συνταγή θα την δειξω συντομα. Καποια στιγμη θα ανεβασω βιντεο για να ειναι λιγο πιο ευκολα .\nΕΥΚΟΛΗ ΣΥΝΤΑΓΗ ΓΙΑ ΣΦΟΛΙΑΤΑ ΧΩΡΙΣ ΓΛΟΥΤΕΝΗ EASY ...\nΣΥΝΤΑΓΗ ΓΙΑ ΣΠΑΝΑΚΟΠΙΤΑ ΧΩΡΙΣ ΓΛΟΥΤΕΝΗ GREEK GLUT...\nΒΟΥΤΥΡΟ ΓΙΑ ΤΑ ΧΕΙΛΗ ΧΩΡΙΣ ΓΛΟΥΤΕΝΗ GLUTEN FREE L...\nΕΚΔΗΛΩΣΗ ΓΙΑ ΤΗΝ ΚΟΙΛΙΟΚΑΚΗ ΚΑΙ ΤΩΝ ΖΑΧΑΡΏΔΗ ΔΙΑΒ...\nΚΕΙΚ ΜΕ ΓΕΥΣΗ ΚΑΦΕ ΚΑΙ ΚΡΑΜΠΛΕ ΧΩΡΙΣ ΓΛΟΥΤΕΝΗ C...\nΣΥΝΤΑΓΗ ΓΙΑ ΒΑΦΛΕΣ ΧΩΡΙΣ ΓΛΟΥΤΕΝΗ ΧΩΡΙΣ ΒΑΦΛΙΕΡΑ ...


Καραμελωμένος σιδηρόδρομος αγριόχοιρου - Dairy-free\nΑρχική / Αλμυρά / Κυρίως γεύμα / Καραμελωμένος σιδηρόδρομος αγριόχοιρου\nΑπό Litsa Zarifi σε Litsa makes it, Κυρίως γεύμα, Παιδικό μενού, Χριστούγεννα, Χωρίς αυγό, Χωρίς αυγό & σιτηρά, Χωρίς γλουτένη, Χωρίς σιτηρά\nΧοιρινός σιδηρόδρομος ή χοιρινά παϊδάκια με μέλι, μουστάρδα και δεντρολίβανο.\n2 κιλά χοιρινός σιδηρόδρομος ή χοιρινά παϊδάκια\n4 κουτ. σούπας μουστάρδα dijon\n4 κουτ. σούπας βαλσάμικο ξίδι\n2 κουτ. σούπας δεντρολίβανο\n2 κουτ. γλυκού πιπέρι (διάφορα)\nΣε ένα μπολ ανακατεύουμε τα υλικά της μαρινάδας.\nΣε ένα ταψί απλώνουμε 1 φύλλο αλουμινόχαρτο και από πάνω 2 φύλλα λαδόκολλας. Βάζουμε το κρέας και κάνουμε απαλό "μασάζ" με τη μαρινάδα.\nΚλείνουμε με σπάγκο σταυρωτά τη λαδόκολλα.\nΨήνουμε το κρέας στον φούρνο, στους 160 βαθμούς για 4 ώρες περίπου.\nΣυνοδεύεται με πατάτες πουρέ.\nβαλσάμικο ξίδι δεντρολίβανο ελαιόλαδο κέτσαπ μέλι μουστάρδα χοιρινό


«Δόγμα του σοκ» στην ιστορική «Αυγή» - Ειδήσεις - νέα - Το Βήμα Online\n«Δόγμα του σοκ» στην ιστορική «Αυγή»\nΕντονες αντιδράσεις για την προώθηση από τον ΣΥΡΙΖΑ σχεδίου αναδιάρθρωσης με πρόγραμμα εθελουσίας εξόδου – Η αιφνιδιαστική απόφαση της Κουμουνδούρου και οι καταγγελίες για την οικονομική διαχείριση\nΤο «δόγμα του σοκ» που υιοθέτησε η Κουμουνδούρου για την ιστορική εφημερίδα «Αυγή», η οποία απηχεί τις θέσεις και τις ιδέες του ΣΥΡΙΖΑ, με την προώθηση σχεδίου αναδιάρθρωσης το οποίο περιλαμβάνει πρόγραμμα εθελουσίας εξόδου, έχει προκαλέσει μεγάλες εσωτερικές αναταράξεις, με τους εργαζομένους να αντιτάσσονται και να καταγγέλλουν κατάφωρη παραβίαση της συμφωνίας που συνόδευε τις (δεύτερες, μετά το 2014) μειώσεις μισθών που έγιναν το 2017 και η οποία «εγγυόταν από την πλευρά του βασικού μετόχου (ΣΥΡΙΖΑ) τη διασφάλιση των θέσεων εργασίας και ότι η «ΑΥΓΗ» θα παραμείνει ανοιχτή!».\nΣτο κατώφλι του 2022, έτος κατά το οποίο συμπληρώνονται 70 χρόνια από την έκδοση της εφημερίδας της ΕΔΑ (το πρώτο φύλλο κυκλοφόρησε στις 24 Αυγούστου 1952, με πρώτο εκδότη και διευθυντή τον Βασίλη Εφραιμίδη) και μεταπολιτευτικά του ΚΚΕ Εσωτερικού και της ανανεωτικής Αριστεράς και κατόπιν του ΣΥΝ και του ΣΥΡΙΖΑ, η «Αυγή» βρίσκεται αντιμέτωπη με αδιέξοδα και προκλήσεις που θα κρίνουν το παρόν και το μέλλον της. Η προειδοποίηση της Κουμουνδούρου ότι από την επιτυχία του προγράμματος εθελουσίας εξόδου «θα κριθεί η επιβίωση» της εφημερίδας προκάλεσε εύλογες ανησυχίες και ερωτηματικά και σε κάθε περίπτωση περιγράφει ένα εξαιρετικά δυσχερές πλαίσιο.\nΤα προβλήματα της «Αυγής» δεν είναι καινούργια. Η οικονομική κρίση, η επίδρασή της στον χώρο του Τύπου αλλά και οι ραγδαίες αλλαγές στον χώρο της ενημέρωσης (Διαδίκτυο, social media) επιτάχυναν τις εξελίξεις, οι οποίες επιβαρύνθηκαν από επιλογές που έγιναν ή δεν έγιναν, όπως σημειώνουν οι γνωρίζοντες, τόσο ως προς τη φυσιογνωμία όσο και από την οικονομική διαχείρισή της. Κάποιοι θεωρούν ότι η εφημερίδα «έχει μετατραπεί σε κομματικό όργανο του ΣΥΡΙΖΑ ή παράρτημα του Γραφείου Τύπου», υποστηρίζοντας ότι με τον τρόπο αυτόν περιόρισε το προφίλ που είχε καλλιεργήσει στο παρελθόν διατηρώντας μια παράλληλη πλουραλιστική αυτονομία και ευρύτητα απόψεων και απήχησης.\nΣτα δυσμενή δεδομένα ήρθαν να προστεθούν η πανδημία και οι συνθήκες οικονομικής ασφυξίας που προκάλεσε και τις οποίες επικαλείται η Κουμουνδούρου για να αιτιολογήσει την αιφνιδιαστική απόφασή της να προχωρήσει σε οικονομική αναδιάρθρωση με οικειοθελή αποχώρηση εργαζομένων. Σύμφωνα με τις προθέσεις της ηγεσίας – οι οποίες δεν συζητήθηκαν με τους εργαζομένους, όπως καταγγέλλουν, αλλά δεν τέθηκαν ούτε στα κορυφαία κομματικά όργανα, σύμφωνα με πληροφορίες, παρά μόνον σε επίπεδο «πρωινού καφέ» – το πρόγραμμα έχει εθελοντικό χαρακτήρα και προβλέπει ένα σημαντικό οικονομικό κίνητρο για τους εργαζομένους που θα επιλέξουν να ενταχθούν σε αυτό (28 μισθούς και αποπληρωμή οφειλομένων). «Στόχος είναι οι οικειοθελώς αποχωρούντες να έχουν τη μεγαλύτερη δυνατή εξασφάλιση. Για αυτόν τον λόγο, άλλωστε, η «ΑΥΓΗ» επέλεξε να μην αξιοποιήσει ουδεμία από τις αντεργατικές προβλέψεις που πρόσφατα ψηφίστηκαν», ανέφερε η Κουμουνδούρου δηλώνοντας ότι «η εφημερίδα της Αριστεράς πρέπει να μείνει ζωντανή και να ισχυροποιηθεί».\nΤο υπαρξιακό δίλημμα που έχει θέσει ο ΣΥΡΙΖΑ εξελήφθη από κάποιους ως προάγγελος «κακών μαντάτων», ενώ είναι άγνωστο πώς θα λυθεί ο γόρδιος δεσμός με τους εργαζομένους οι οποίοι αξιώνουν απόσυρση του προγράμματος εθελουσίας εξόδου «καθώς δεν διαθέτει κανένα σχέδιο για την επιβίωση του καθημερινού και κυριακάτικου φύλλου και των θέσεων εργασίας», την ίδια στιγμή που «ο κίνδυνος για την απώλεια των δεδουλευμένων εκατοντάδων χιλιάδων ευρώ από προηγούμενα έτη εξακολουθεί να είναι ορατός για το σύνολο του προσωπικού, ειδικά αν υπάρξουν αρνητικές εξελίξεις ως προς τη βιωσιμότητα του οργανισμού».\nΒολές κατά της διοίκησης για προσλήψεις διευθυντικών στελεχών\n«Από το 2014 μέχρι σήμερα οι μισθοί της “ΑΥΓΗΣ” έχουν περικοπεί κατά το 1/3 και οι θέσεις εργασίας, κυρίως από αποχωρήσεις, έχουν μειωθεί κατά το 1/4, την ίδια στιγμή που υπάρχουν σημερινές οφειλές 600.000 ευρώ προς τους εργαζομένους από δεδουλευμένα, τα οποία λαμβάνουν οι εργαζόμενοι κατά την αποχώρησή τους σε δόσεις στο πλαίσιο πάλι συμφωνίας» αναφέρεται στο ψήφισμα της περασμένης Τετάρτης, από το οποίο δεν λείπουν οι ευθείες βολές κατά της διοίκησης της εταιρείας (με βασικό μέτοχο τον ΣΥΡΙΖΑ), ότι ενώ «επικαλείται την επί σειρά ετών δυσχερή οικονομική κατάσταση του οργανισμού, τον τελευταίο ενάμιση χρόνο έχει προχωρήσει σε αύξηση δαπανών και σε προσλήψεις διευθυντικών στελεχών με υψηλούς μισθούς». Οι εργαζόμενοι εγείρουν και ζήτημα απουσίας ενός συνολικού δημοσιογραφικού και οικονομικού σχεδίου και προαναγγέλλουν «κινήσεις εξωστρέφειας» προκειμένου να δημοσιοποιήσουν το όλο ζήτημα προαναγγέλλοντας «όλα τα μέσα πάλης» σε περίπτωση που «συνεχίσει να μεταφέρεται το κόστος στις πλάτες μας».


Γιάννης Κότσιρας-Θοδωρής Οικονόμου: «Ο υπέροχος κύριος Μάνος» | ΠΑΤΡΑ – Menta Art Events\nΓιάννης Κότσιρας-Θοδωρής Οικονόμου: «Ο υπέροχος κύριος Μάνος» | ΠΑΤΡΑ\nΠαρασκευή 01/02/2019 @ 9:30 ΜΜ\nΗΜΕΡΟΜΗΝΙΑ /Παρασκευή 1 Φεβρουαρίου 2019\nΤΟΠΟΘΕΣΙΑ /Θέατρο ΠΑΝΘΕΟΝ\nΕΙΣΙΤΗΡΙΑ / Α΄ ζώνη 18€ (περιορισμ. θέσεις) – Β΄ ζώνη 15€΄- Φοιτητικό/Ανέργων 13€\nΠΡΟΠΩΛΗΣΗ / viva.gr / Ταμείο Θεάτρου / Βιβλιοπωλείο Discover\nΘοδωρής Οικονόμου, σπουδαίος συνθέτης και πιανίστας, με σημαντικές συνεργασίες στο ενεργητικό του, ως πιανίστας και ενορχηστρωτής.Έχει γράψει μουσική για το θέατρο και τον κινηματογράφο, έχει συμπράξει με συμφωνικές ορχήστρες και έχει βραβευτεί για το έργο του.\nΠροπώληση Εισιτηρίων: Α΄ ζώνη 18€ (περιορισμ. θέσεις) – Β΄ ζώνη 15€΄- Φοιτητικό/Ανέργων 13€\nΣημεία Προπώλησης: viva.gr / Ταμείο Θεάτρου / Βιβλιοπωλείο Discover\nΠληροφορίες – Κρατήσεις: 6972 807170 / Ταμείο Θεάτρου 2610 325778 / Menta Art Events 2108617577\nΕπιμέλεια Παραγωγής: Menta Art Events / www.menta3.com/info@menta3.com